title: Veikkausliigan kausi 2005

text: Veikkausliigan kaudella 2005 Myllykosken Pallo -47 voitti seuran historian ensimmäisen mestaruuden. Kautta varjosti AC Allianssia ravistellut ja seuran lopulta hajottanut sopupeliskandaali. Sopupeliskandaali syntyi AC Allianssin vierasottelusta FC Hakaa vastaan, jonka AC Allianssi hävisi 8–0.


title: Veikkausliigan kausi 2005

text:
"Mestarien liiga:"
"UEFA Cup:"
"Intertoto Cup:"14. elokuuta ottelussa FF Jaro - FC KooTeePee Mikko Paatelainen viimeisteli viisi maalia, joka on yhden ottelun maaliennätys Veikkausliigassa.


title: Veikkausliigan kausi 2005

text: Vaasan Palloseura nousi liigaan vierasmaalisäännöllä.


title: Formula 1 -kausi 2001

text:
Formula 1 -kausi 2001 oli Formula 1 -sarjan historian 52. maailmanmestaruuskausi. Kausi oli muun muassa Kimi Räikkösen, Fernando Alonson ja Juan Pablo Montoyan ensimmäinen. Kautta hallitsi ylivoimaisesti Michael Schumacher, joka ajoi kauden seitsemästätoista kilpailusta peräti neljätoista kertaa palkintosijoille. Suomalaisista Mika Salo piti välivuoden, koska oli kehittämässä tulevalle Toyota F1 -tallille autoa kaudelle 2002. Kausi jäi myös Mika Häkkisen ja Jean Alesin viimeiseksi F1-sarjassa. Kauden aikana Alesi riitaantui Prost-tallin kanssa ja siirtyi Unkarin kisassa Jordanille. Heinz-Harald Frentzen puolestaan siirtyi Jordanilta Alesin tilalle Prost-talliin.
FIA pyrki hidastamaan autoja sekä parantamaan niiden turvallisuutta tekemällä sääntömuutoksia. Kun edellisellä kaudella auton etusiiven tuli olla 5 cm korkeamalla kuin auton pohja, sääntö muutettiin kaudelle 2001 niin, että siiven korkeus tuli olla 10 cm lukuun ottamatta 50 senttimetrin osuutta siiven keskiosassa. Muutos vähensi etusiiven aiheuttamaa pitovoimaa huomattavasti. Takasiipeen kohdistui myös uusia rajoituksia. Takasiiven yläosassa sai tästä kaudesta lähtien olla vain kolme tasoa ja alaosassa yksi taso, kun aiemmin tasojen määrää ei ollut rajoitettu. Alaosan ainoa taso sai olla myös korkeintaan 7,5 cm korkeudella takasiiven alaosasta.


title: Formula 1 -kausi 2001

text: Turvallisuutta parannettiin suurentamalla auton rungon kokoa ja vahvistamalla rungon pystysuuntaisia tasoja. Sivutörmäystestin kriteereitä tiukennettiin. 780 kilogramman massa törmäsi testissä auton sivuun nyt 10 metrin sekuntinopeudella, kun aiemmin vauhti oli 7 m/s. Kuljettajan päätä suojaavan roll barin piti myös kestää moninkertaisia voimia aiempaan verrattuna.


title: Formula 1 -kausi 2001

text: FIA salli Espanjan GP:stä lähtien luistoneston ja lähtöavun käytön autoissa.


title: Formula 1 -kausi 2001

text: Suomessa Formula 1 -lähetyksiä esitti kaudella 2001 MTV3. Lauantaisin esitettiin viihdeohjelmaa Formula Cafe.


title: Arho

text: Arho on suomalainen miehen etunimi. Arho ja Arhippa ovat alkujaan karjalaisia mukaelmia kreikkalaisperäisestä, pääasiassa ortodoksisen kirkon piirissä käytetystä nimestä "Arhippos", joka merkitsee "hevosmiestä", "esiratsastajaa". Arhon nimipäivä on 7. syyskuuta, jolloin on myös Miron ja Arhipan nimipäivä. Suomessa on syyskuuhun 2016 mennessä syntynyt noin sata Arhoa.


title: Volkswagen Touran

text: Volkswagen Touran on Volkswagenin vuodesta 2003 lähtien valmistama tila-automalli. Se sijoittuu mallistossa pienemmän Golf Sportsvanin ja suuremman Sharanin väliin. Japanissa mallia myydään nimellä Golf Touran.


title: Volkswagen Touran

text: Ensimmäisen sukupolven Touran esiteltiin keväällä 2003, ja se perustuu tekniikaltaan Golf V -malliin.


title: Volkswagen Touran

text: Vuoden 2003 Euro NCAP -kolaritestistä Touran sai tulokseksi täydet viisi tähteä.


title: Volkswagen Touran

text: Ensimmäisinä tulivat tuotantoon suorasuihkutteinen bensiinimoottori 1,6 FSI (115 hv) sekä pumppusuutintyyppiset dieselmoottorit 1,9 TDI (100 hv) ja 2,0 TDI (136 hv). Kesällä 2003 valikoimaa laajensivat 1,6 8V (102 hv) ja 1,9-litraisen dieselin 105-hevosvoimainen versio, syksyllä lisäksi 2,0 FSI (150 hv). Keväällä 2004 100-hevosvoimainen dieselmoottori poistui mallistosta ja 2,0 TDI:n teho nousi 140 hevosvoimaan. Saman vuoden syksyllä tuli 90-hevosvoimainen 1,9 TDI.


title: Volkswagen Touran

text: Vuoden 2006 alussa esiteltiin uutena moottorina sekä turboahtimella että mekaanisella ahtimella varustettu 1,4 TSI (140 hv). Lisäksi 2,0-litraisesta dieselmoottorista tuli 170-hevosvoimainen versio. Kevään uutuutena oli maakaasua polttoaineenaan käyttävä 2,0 EcoFuel (109 hv).


title: Volkswagen Touran

text: Pariisin autonäyttelyssä syksyllä 2006 esiteltiin kasvojenkohotuksen kokenut Touran, joka sai muun muassa päivitystä keulan ilmeeseensä. 1,6 FSI ja 2,0 FSI poistuivat ja niiden tilalle tuli TSI-moottorin 170-hevosvoimainen versio. Uudistuneessa Touranissa esiteltiin ensimmäistä kertaa Volkswagen Groupin Park Assist -pysäköintiavustin, jonka avulla auto pysäköi itsensä taskuparkkiin. Kuljettajan täytyy ainoastaan säädellä auton vauhtia pysäköidessä.


title: Volkswagen Touran

text: Bolognan autonäyttelyssä vuoden 2006 joulukuussa esiteltiin CrossTouran, jonka maavara on normaaleja malleja korkeampi ja korissa on suojaavia muoviosia. Se oli kolmas maastokelpoisemman näköiseksi tehty Volkswagen-henkilöautomalli CrossPolon ja CrossGolfin jälkeen.


title: Volkswagen Touran

text: Vuoden 2008 lopussa joillekin markkinoille tuli tarjolle 105-hevosvoimainen versio 2,0-litraisesta dieselmoottorista. 2,0 EcoFuel poistui keväällä 2009 ja sen korvasi maakaasuversio 1,4 TSI:stä, teholtaan 150 hevosvoimaa.


title: Volkswagen Touran

text: Toisen kasvojenkohotuksensa Touran koki vuonna 2010, jolloin se sai uudempia Volkswagen-malleja vastaavan keulan ilmeen ja uudet leveämmät takavalot. Uusi ulkoasu vastasi aiemmin samana vuonna esiteltyä suurempaa Sharan-mallia. Uuden moottorivalikoiman muodostivat bensiinimoottorit 1,2 TSI (105 hv) ja 1,4 TSI (140/170 hv, EcoFuel 150 hv) sekä dieselmoottorit 1,6 TDI (105 hv) ja 2,0 TDI (140/170 hv), jotka olivat molemmat yhteispaineruiskutteisia. Vuoden 2012 alussa 170-hevosvoimaisen teho nousi 177 hevosvoimaan.


title: Volkswagen Touran

text: Toisen sukupolven Touran esiteltiin Geneven autonäyttelyssä keväällä 2015, ja se perustuu Volkswagen Groupin modulaariselle MQB-pohjalevylle. Auto on edeltäjäänsä 13 senttimetriä pidempi.


title: Volkswagen Touran

text: Vuoden 2015 Euro NCAP -kolaritestistä Touran sai tulokseksi täydet viisi tähteä.


title: Volkswagen Touran

text: Moottorivalikoimassa olivat aluksi bensiinimoottorit 1,2 TSI (110 hv) ja 1,4 TSI (150 hv) sekä dieselit 1,6 TDI (110 hv) ja 2,0 TDI (150 hv). Keväällä 2016 tulivat 1,8 TSI (180 hv) ja 2,0-litraisen dieselin 190-hevosvoimainen versio, lisäksi 1,6-litraisen teho nousi 115 hevosvoimaan.


title: Star Trek: Nemesis

text: Star Trek: Nemesis on Stuart Bairdin ohjaama, vuonna 2002 ensi-iltansa saanut tieteiselokuva. "Nemesis" on kymmenes "Star Trek" -televisiosarjoihin perustuva filmatisointi. Elokuva ei menestynyt lippuluukulla, ja se jäi viimeiseksi "Star Trek – uuden sukupolven" näyttelijäkaartin voimin tehdyksi elokuvaksi.


title: Star Trek: Nemesis

text: Enterprisen miehistö viettää kapteeni Rikerin ja Troin häitä. Romulaanien imperiumissa tapahtuu vallankaappaus ja Enterprisen miehistö lähetetään keskustelemaan uuden johtajan, Shinzonin, kanssa. Shinzon puhuu rauhan puolesta mutta tarkoittaa muuta. Shinzon on diktaattorimaisesti hallitseva keisari, ja neuvottelut ovat teatteria hänen valmistellessaan suurhyökkäystä.


title: Star Trek: Nemesis

text: Romulaanien planeetalta löytyy myös Datan kaksoisolento nimeltä B-4, joka eroaa Datasta vain alkeellisemman toimintansa osalta. Myöhemmin miehistölle selviää, että B-4 on Shinzonin kätyri, joka toimittaa hänelle tietoja Enterpriseltä.


title: Veikkausliigan kausi 2004

text: Veikkausliigan kaudella 2004 FC Haka voitti seuran historian yhdeksännen Suomen mestaruuden.


title: Veikkausliigan kausi 2004

text:
"Mestarien liiga:"
"UEFA Cup:"
"Intertoto Cup:"IFK Mariehamn nousi liigaan yhteismaalein 3–2.


title: William Banting

text: William Banting (1796–1878) oli englantilainen puuseppä ja hautausurakoitsija, joka teki vähähiilihydraattista ruokavaliota tunnetuksi suurelle yleisölle. Hänen ruokavalioperiaatteensa levisivät niin laajalle, että ruotsin kielen verbi "banta" () on johdettu hänen nimestään.


title: William Banting

text: Banting kärsi vuosikaudet ylipainosta ja siitä johtuvista muista oireista, kuten pahenevasta kuuroudesta. Hän pääsi viimein eroon liikalihavuudestaan muuttamalla jyrkästi ruokavaliotaan korvalääkäri William Harveyn suosituksen mukaisesti. Ruokavalio pohjautui ranskalaisen fysiologi Claude Bernardin ajatuksiin maksan, sokerin ja tärkkelyksen roolista aineenvaihdunnassa.


title: William Banting

text: Banting piti uutta ruokavaliotaan niin merkittävänä, että julkaisi aiheesta kertovan "Letter on Corpulence Addressed to the Public" -kirjasen vuonna 1863. Julkaisun sisältämät ajatukset tyrmättiin yleisesti lääketieteen edustajien parissa epätieteellisinä, mutta suuri yleisö otti ne innolla vastaan havaittuaan ruokavalion toimivaksi.


title: William Banting

text: William Bantingia voidaan perustellusti pitää vähähiilihydraattisen ruokavalion "isänä", vaikka viime vuosikymmeninä Robert Atkinsista on ollut tunnetuin kyseisen ruokavalion puolestapuhuja.


title: Nicodemus Tessin

text: Nicodemus Tessin on seuraavien henkilöiden nimi:


title: Nes

text: Nes tarkoittaa seuraavassa lueteltuja asioita ja maantieteellisiä kohteita.


title: Nes

text: NES on lyhenne seuraavista asioista:


title: Nes

text: Nes on seuraavien norjalaisten paikkojen nimi:


title: Nes

text: Nes on seuraavien alankomaalaisten paikkojen nimi:


title: Nes

text: Nes on seuraavien färsaarelaisten paikkojen nimi:


title: Prepaid-liittymä

text: Prepaid-liittymä on matkapuhelinliittymätyyppi, jossa asiakas maksaa liittymän käytöstä etukäteen. Käytön jälkeen maksettavia liittymiä kutsutaan tavallisesti post-paid- tai arkikielessä laskutusliittymiksi. Suomessa prepaid-liittymien käyttö on harvinaista verrattuna muuhun Eurooppaan. Yleisesti Euroopan maissa prepaid-liittymien osuus liittymämarkkinoista vaihtelee 40–90 prosentissa, Suomessa niiden osuus on vain noin 10 prosenttia, mutta niiden käyttö yleistyy Suomessakin koko ajan.


title: Prepaid-liittymä

text: Suomessa prepaid-liittymien käyttäjät ovat vielä osittain operaattoreille anonyymejä. Asiakkaiden ei tarvitse luovuttaa laskutusta varten henkilötietojaan operaattorille, kuten tavallisissa puhelinliittymissä. Silti prepaidit ovat poliisin jäljitettävissä tarpeen vaatiessa esimerkiksi rikosta selvitettäessä. Prepaid-liittymien pakkorekisteröinti ostohetkellä on aihe, joka nousee pinnalle silloin tällöin, mutta vielä siitä ei ole tehty lopullisia päätöksiä. Rekisteröinti on käytössä mm. Australiassa, Italiassa, Sveitsissä, Turkissa, Kiinassa, Intiassa, Malesiassa, Thaimaassa, Taiwanissa, Singaporessa, Venäjällä, Saksassa ja Espanjassa.


title: Prepaid-liittymä

text: Prepaid-liittymässä on varmasti toimiva saldoraja ja liittymän voi ladata milloin haluaa. Puhelinkuluja voi kontrolloida maksamalla liittymän etukäteen, jolloin käyttäjä ei voi puhua yli varojensa. Prepaid-liittymä on helppo hankkia myös tilapäiskäyttöön, mutta liittymän aloituspakkaus täytyy hankkia ennen käyttöönottoa. Prepaid-liittymässä ei ole kuukausimaksuja, mutta liittymä pidetään aktiivisena säännöllisillä, operaattorista riippuen korkeintaan 6–12 kk välein tapahtuvilla latauksilla, joista aiheutuu vuotuinen vähimmäiskulu. Käyttämätön osa saldosta jää käyttämättä, jos ylläpitolatausta ei suorita. Tämä rajoittaa kortin käyttöä passiivisissa sovelluksissa, esimerkiksi etävalvonnassa. Alkusaldo on käytettävä alle kuudessa kuukaudessa. Prepaid-liittymissä on hyvä anonymiteetti. Jos prepaid-korttia käytetään puhelimessa, jota on käytetty tunnistettavan SIM-kortin kanssa, puhelimen IMEI-koodi jää kuitenkin tietoon ja se voidaan yhdistää aikaisemmin käytettyihin tai myöhemmin käytettäviin tunnettuihin SIM-kortteihin. Prepaid-liittymän ominaisuudet saattavat olla rajoitetumpia verrattuna "tavallisiin" laskullisiin postpaid-liittymiin. Prepaid-liittymää ei laista johtuen voi käyttää mobiilimaksamiseen, pois lukien digitaalisesti toimitettava sisältö, esim. soittoäänet.


title: Prepaid-liittymä

text: Prepaid-liittymiä ja latausseteleitä voi ostaa muun muassa R-kioskilta, operaattoreiden myymälöistä, huoltoasemilta ja joistakin muista vastaavista kaupoista. Aloituspakkaus täytyy hankkia ennen liittymän käyttöönottoa. Tähän pakettiin kuuluvat SIM-kortti puhelinnumeroineen, PIN-koodi, puheaikaa ja liittymän käyttöohjeet sekä toimitusehdot.


title: Prepaid-liittymä

text: Prepaid-liittymän kulut maksetaan ennakkoon joko lataussetelillä, internetissä tai Ottopiste-automaatilla. Prepaid-liittymät ovat ennen olleet tuntuvasti kalliimpia kuin jälkilaskutusliittymät, mutta kovan kilpailun myötä nykyään niiden hinnat vastaavat yleensä halvimpien minuuttihinnoiteltujen laskuliittymien hintoja. Osa suomalaisista prepaid-liittymistä on palveluvalikoimiltaan rajoitettuja, eli kaikki laskuliittymän lisäpalvelut eivät välttämättä toimi.


title: Prepaid-liittymä

text: Suomalaisista Prepaid-liittymistä DNA:n sopimuksettomissa ja liittymä-sopimuksellisissa Prepaid- ja Latausliittymissä sekä Saunalahti prepaid- ja liittymä-sopimuksellisissa latausliittymissä on mahdollisuus käyttöön ulkomailla, eli niissä toimii "verkkovierailu" ().


title: Prepaid-liittymä

text: Prepaid-liittymät pystyy yleensä erottamaan laskutusliittymistä puhelinnumeron perusteella. Esimerkiksi DNA:n prepaid-liittymien numerot alkavat operaattoritunnuksella 041. Saunalahden prepaidit käyttävät operaattoritunnusta 046, mutta myös tämän alkuisia postpaid-liittymiä on olemassa. Yleisten sopimuksettomien Prepaid-liittymien lisäksi, on Suomessa olemassa myös liittymäsopimuksellisia prepaid-liittymiä, joissa numeronsiirto on mahdollista laskutusliittymäksi tai kokonaan toiselle operaattorille. Sopimuksellisien prepaid-liittymien, joista operaattorit käyttävät nimeä latausliittymä, numerot ovat samasta numeroavaruudesta kuin laskutusliittymien, eikä numerosta pysty tunnistamaan liittymän tyyppiä. Myös liittymäsopimuksellisen prepaid-liittymän avaus onnistuu ilman vakuusmaksun suoritusta, vaikka liittymän avaajalla olisi maksuhäiriömerkintä, kun taas sopimuksellisen laskutettavan liittymän avaus ei yleensä ilman vakuusmaksun suorittamista onnistu.


title: Taka Hirose

text: Taka Hirose (s. 28. heinäkuuta 1967, Nagoya) on Feeder-yhtyeen japanilainen basisti.


title: Taka Hirose

text: Hirose syntyi Nagoyan kaupungissa Chubun alueella. Hän aloitti bassonsoiton 14-vuotiaana ja soitti kouluaikoinaan useissa jazz-ja heavy metal -yhtyeissä. Opiskeltuaan hän muutti Tokioon ja myöhemmin Lontooseen, jossa hänestä tuli yksi Feederin perustajajäsenistä. Hän on työskennellyt myös graafisena suunnittelijana.


title: Taka Hirose

text: Taka Hirose on naimisissa ja hänellä on kolme lasta.


title: Kyle Calder

text: Kyle Calder (s. 5. tammikuuta 1979 Mannville, Alberta) on kanadalainen jääkiekkoilija, pelipaikaltaan vasen laitahyökkääjä. Calder on edustanut NHL-urallaan Chicago Blackhawksia, Philadelphia Flyersia, Detroit Red Wingsiä, Los Angeles Kingsiä ja Anaheim Ducksia.


title: Kyle Calder

text: Ennen ammattilaisuraansa Calder kiekkoili neljä kautta juniorisarja WHL:ssä vuosina 1995–1999. Hän aloitti WHL-uransa Regina Patsin riveissä, jossa pelasi kolme ja puoli kautta. Tammikuussa 1999, kesken WHL-kauden 1998–1999, Pats kauppasi Calderin Kamloops Blazersille, joka antoi vaihdossa Alan Mannessin. Calderille kertyi neljän WHL-kauden aikana runkosarjaotteluja yhteensä 212, joissa syntyi 232 tehopistettä, 95 maalia ja 137 syöttöpistettä. Eniten pisteitä hän teki viimeisellä juniorikaudellaan (1998–1999), jolla hän keräsi 61:ssä pelaamassaan runkosarjaottelussa tehot 42 maalia ja 46 syöttöpistettä. Hän sijoittui WHL:n maalipörssissä jaetulle sijalle yhdeksän Chad Hinzin kanssa.


title: Kyle Calder

text: Calder sai NHL-varauksen, kun Chicago Blackhawks varasi hänet numerolla 130 viidennellä kierroksella. Ammattilaisuransa hän aloitti syksyllä 1999. Hän vietti pääosan ensimmäisestä ammattilaiskaudestaan Blackhawksin silloisen farmijoukkueen Cleveland Lumberjacksin riveissä IHL:ssä. Hän pelasi kauden 1999–2000 aikana myös kahdeksan NHL:n runkosarjaottelua, joissa keräsi kaksi tehopistettä, maalin ja yhden syöttöpisteen. Seuraava kausi sujui puoliksi Blackhawksin riveissä NHL:ssä ja puoliksi AHL:n Norfolk Admiralsissa. NHL-otteluja hänelle kertyi kauden 2000–2001 aikana 43, joissa syntyi 15 tehopistettä, viisi maalia ja kymmenen syöttöpistettä.


title: Kyle Calder

text: Calderin ensimmäinen täysi kausi NHL:ssä oli kausi 2001–2002. Hän pelasi Blackhawksin riveissä 81:ssä NHL:n runkosarjaottelussa, joissa teki 17 maalia ja antoi 36 maalisyöttöä. Hän sijoittui joukkueen sisäisessä pistepörssissä sijalle kuusi ja maalipörssissä sijalle viisi. Calder kuului Chicagon runkopelaajiin myös kolme seuraavaa NHL-kautta. Kaudella Kaudella 2002–2003 hän oli Blackhawksin neljänneksi paras pistemies Steve Sullivanin, Aleksei Žamnovin ja Éric Dazén jälkeen tehtyään 82:ssa ottelussa tehot 15 maalia ja 27 syöttöpistettä ja kaudella 2003–2004 hän sijoittui Chicagon sisäisessä pistepörssissä sijalle kuusi ja maalipörssissä jaetulle sijalle kolme Mark Bellin kanssa tehtyään 66:ssa runkosarjaottelussa 21 maalia ja annettuaan 18 maaliin johtanutta syöttöä. Calder joutui olemaan kaudella 2003–2004 sivussa kuudestatoista ottelusta pohjeluun murtuman vuoksi.


title: Kyle Calder

text: Keväällä 2005, NHL-kauden peruunnuttua työsulun vuoksi, hän pelasi 12 runkosarjaottelua ja kymmenen pudotuspeliottelua Södertälje SK:ssa Ruotsin Elitserienissä. Hän teki sekä runkosarjassa että pudotuspeleissä kuusi tehopistettä, viisi maalia ja yhden syöttöpisteen. Viimeisellä Blackhawks-kaudellaan, 2005–2006, Calder oli joukkueen sisäisten piste-, syöttö- ja maalipörssien kärkinimi tehtyään 79:ssä pelaamassaan runkosarjaottelussa NHL-uransa parhaat tehot, 26 maalia ja 33 syöttöpistettä.


title: Kyle Calder

text: Elokuussa 2006 Blackhawks kauppasi Calderin Philadelphia Flyersiin vaihdossa keskushyökkääjä Michal Handzušiin vain kaksi päivää sen jälkeen, kun solmi hänen kanssaan uuden sopimuksen. Calder ehti pelata Blackhawksissa yhteensä 359 NHL:n runkosarjaottelua, joissa teki 210 tehopistettä, 85 maalia ja 125 syöttöpistettä. Hänen kautensa Philadelphiassa oli pettymys samoin kuin koko joukkueen kausi. Hän teki Flyersin riveissä 59 ottelussa 21 tehopistettä, yhdeksän maalia ja 12 syöttöpistettä. Helmikuun lopussa 2007, siirtoajan toiseksi viimeisenä päivänä Calder siirtyi kolmen joukkueen kaupassa Detroit Red Wingsiin Chicagon kautta. Chicago sai kaupassa hyökkääjä Jason Williamsin Detroitista ja Philadelphia suomalaispuolustaja Lasse Kukkosen ja kolmannen kierroksen varausoikeuden . Red Wingsissä Calder pelasi kevään 2007. Runkosarjan loppu oli häneltä alkukautta vahvempi, hän teki 19:ssä Red Wingsin riveissä pelaamassaan runkosarjaottelussa 14 tehopistettä, viisi maalia ja yhdeksän syöttöpistettä. Pudotuspeleissä hän sai tililleen kuitenkin vain yhden syöttöpisteen 13:ssa ottelussa.


title: Kyle Calder

text: Heinäkuussa 2007 Calder siirtyi rajoittamattomana vapaana agenttina Los Angeles Kingsiin kaksivuotisella sopimuksella. Hän pelasi Los Angelesissa kevääseen 2009 asti. Lokakuun 2009 lopulla Calder solmi yksivuotisen sopimuksen Anaheim Ducksin kanssa. Ducksissa Calder pelasi 14 peliä. Pääosa kaudesta meni AHL:n Toronto Marliesissa, ja muutaman ottelun hän pelasi myös ECHL:n Bakersfield Condorsissa, jonka kanssa teki sopimuksen kaudesta 2010–2011. Calder pelasi syksyllä 2010 viisi peliä Condorsissa, kunnes siirtyi KHL:n Barys Astanaan. Hän ei saanut Astanaan jatkosopimusta kaudeksi 2011–2012.


title: Kyle Calder

text: Calder mursi kesällä 2011 jalkansa ja pystyi palaamaan peleihin vasta helmikuussa 2012, jolloin hän teki sopimuksen ECHL:n Condorsin kanssa.


title: Kyle Calder

text: Calder on edustanut Kanadaa kolmissa jääkiekon maailmanmestaruuskilpailuissa, Ruotsin kisoissa 2002, Suomen kisoissa 2003 ja Latvian kisoissa 2006. Vuoden 2003 MM-kilpailuissa hän oli voittamassa maailmanmestaruutta, kun Kanada löi loppuottelussa Ruotsin maalein 3–2. Kolmien aikuisten arvokisojen lisäksi hän on edustanut maataan myös kerran alle 20-vuotiaiden MM-kilpailuissa. Vuonna 1999 hän oli voittamassa nuorten maailmanmestaruuskilpailujen hopeaa.


title: Jon Lee

text: Jon Henry Lee (28. maaliskuuta 1968 – 7. tammikuuta 2002) oli Feederin alkuperäinen rumpali.


title: Jon Lee

text: Lee syntyi Newportissa, Walesissä. Hän aloitti urheilun harrastamisen nuorella iällä, mutta joutui keskeyttämään sen jalkavamman takia. Hän oli yksi Feederin perustajajäsenistä vuonna 1992.


title: Jon Lee

text: Lee meni vuonna 2000 naimisiin malli Tatiana Englehartin kanssa. Hän teki itsemurhan hirttäytymällä kotonaan Miamissa vuonna 2002. Hänet korvasi Feederin rumpalina Mark Richardson.


title: Newport

text: Newport () on kylpylä- ja yliopistokaupunki Cardiganinlahden rannalla Walesissa. (kymriksi "Casnewydd") on Cardiffin ja Swansean jälkeen Walesin kolmanneksi suurin kaupunki. Newport on yksi Walesin hallinnollisista alueista. Newport oli historiallisen Monmouthshiren kreivikunnan pääkaupunki. Kaupunki sijaitsee Etelä-Walesissa Uskjoen varrella.


title: Newport

text: Se on saanut nimensä 'uusi satama' aikana, jolloin laivat muuttuivat niin suuriksi, ettei niillä päässyt enää 'vanhaan satamaan' eli Caerleoniin Uskjoen yläjuoksulla. Newport jakautuu kahteenkymmeneen kaupunginosaan. Sen pinta-ala on 190 km² ja väkiluku oli noin vuonna 2016.


title: Newport

text: Lähellä kaupungin keskustaa on linna joka rakennennutti Hugh d'Audele tai poikansa-in-law Ralph Earl Stafford vuosina 1327-1386. Sitä on laajennettu 1500-luvulla, mutta 1800-luvulla se pääsi raunioitumaan. Alkuperäinen Newportin linna oli vallihaudan ympäröimä paaluvarustus. Siitä ei ole enää mitään näkyvissä, sillä rautatien rakentamisen yhteydessä tunneleista kaivettu maa-aines käytettiin täyttämään vanhaa vallihautaa.


title: Newport

text: Newportissa toimii Walesin yliopisto.


title: Newport

text: Newportissa on tunnettu golfkenttä Celtic Manor Resort, jossa pelattiin vuoden 2010 Ryder Cup.


title: Missiologia

text: Missiologia eli lähetystiede on akateeminen teologinen oppiaine, joka tutkii uskontojen, lähinnä kristillisten kirkkojen, lähetystyötä. Missiologia luetaan systemaattisen teologian alaan. Systemaattisessa teologiassa sitä tutkitaan vaihtelevasti sekä dogmatiikan että ekumeniikan yhteydessä. Suomen yliopistojen teologisissa tiedekunnissa ei ole yhtään missiologian professuuria.


title: Missiologia

text: Missiologialla on jossain määrin kahtalainen luonne. Yhtäältä se on akateeminen oppiaine, joka tutkii lähetystyötä kriittisesti ja arvovapaasti. Toisaalta missiologia on monissa yliopistoissa sen verran vakiintumaton oppiaine, että käytännössä missiologinen pohdinta on usein jäänyt kirkkojen itsensä tehtäväksi. Missiologinen työskentely on ollut kirkoille tarpeellista, koska erityisesti 1960-luvulta alkaen syntyi voimakas maailmanlaajuinen lähetystyötä arvosteleva liike, joka ei pitänyt lähetystyötä oikeutettuna. Missiologialla on siten tavallista suurempi käytännön yhteys kirkkojen konkreettiseen lähetystyöhön.


title: Missiologia

text: Moderni missiologia on syntynyt ekumeenisen liikkeen myötä. Kristillisten kirkkojen lähetystyössään kohtaamat keskinäiset ongelmat johtivat 1800- ja 1900-luvun taitteessa maailmanlaajuisiin lähetyskonferensseihin. Lähetyskonferenssien teologinen työskentely synnytti teoreettisen pohdinnan, josta missiologia sai alkunsa. Edinburghin lähetyskonferenssi 1910 on myös organisoituneen ekumeenisen liikkeen syntyhetkiä. Käytännöllisemmässä merkityksessä kristilliset kirkot ovat opinmuodostuksessaan pohtineet lähetystyöhön liittyviä kysymyksiä varhaisesta historiastaan lähtien.


title: Missiologia

text: Missiologia jaetaan tavallisesti ainakin seuraaviin alaosiin:


title: Missiologia

text: Missiologian eräs keskeinen tehtävä on tutkia kirkkojen lähetystyölle esittämiä perusteluja eli opillisia lähtökohtia.


title: Missiologia

text: Lähetystyö perustellaan tavallisesti Matteuksen evankeliumin lähetyskäskyllä (Matt. 28: 19-20). Kertomuksen mukaan ylösnoussut Kristus lähetti oppilaansa tekemään kaikista kansoista hänen oppilaitaan kastamalla ja opettamalla. Lähetystyö nähdään siten ylösnousseen Kristuksen antamana tehtävänä. Lähetystyöllä nähdään olevan kristologinen perusta. Nykyisin erityisesti vanhat kirkkokunnat korostavat lähetystyön kolminaisuusopillista lähtökohtaa. Kolminaisuusopillisesti lähetystyön juuret nähdään siinä, että Isä lähetti Poikansa maailmaan pelastamaan sen, ja on siten ensimmäinen lähettäjä. Pyhä Henki, joka on Isän lähettämä puolustaja ja pyhittäjä, toimii kristittyjen kautta ja synnyttää uskoa missä ja milloin hyväksi näkee ("ubi et quando visum est Deo"). Modernissa missiologiassa kolminaisuusopillinen lähtökohta näkyy myös siinä, että siinä korostetaan Jumalan hyvää luomistyötä, ja siten yksilöiden ihmisarvoa ja eri kansojen kulttuurin arvostamista. Kolminaisuusopillisesti perusteltu lähetystyö torjuu pakon ja painostamisen lähetystyön välineenä.


title: Missiologia

text: Kirkot korostavat usein lähetystyön olevan kirkon olennaisrakenteeseen kuuluva eli konstitutiivinen osa. Lähetystyö on siten kirkon luovuttamaton tehtävä. Luopuminen lähetystyöstä johtaisi siihen, että kirkko ei enää olisi kristillinen kirkko. Lähetystyö nähdään tällöin aivan erityisesti kirkon omaksi tehtäväksi eli missioksi. Historiallisesti on kuitenkin niin, että kirkkojen lähetystyö on toteutunut suurimmaksi osaksi kirkoista erillisten lähetysjärjestöjen kautta. 2000-luvulla on mm. Suomen evankelis-luterilaisessa kirkossa käyty keskustelua lähetysjärjestöjen liittämisestä kiinteämmin kirkon yhteyteen, mm. taloudellisesti.


title: Missiologia

text: Kirkon elämässä lähetystyön nähdään nousevan messusta. Jo sanana messu on lähellä missiota eli lähetystyötä. Sana messu tulee latinankielisistä papin lähettämissanoista ""ita missa est"" (olette lähetetyt). Messun lopussa oleva lähettäminen on jokaiselle messuun osallistuneelle kutsu lähteä sakramentin osallisuudesta maailmaan kohtaamaan ihmisiä rakastamalla, palvelemalla ja todistamalla ylösnousseesta Kristuksesta. Tämä saa ilmauksensa myös monien läntisten kirkkokuntien messussa ehtoollisrukouksen lopussa olevassa seurakunnan aklamaatiossa "Me julistamme hänen kuolemaansa. Me todistamme hänen ylösnousemustaan. Me odotamme hänen tulemistaan kunniassa." Ylösnousemususko ja sen todistajana oleminen on tälläkin tavoin lähetystyön keskeinen motiivi.


title: Missiologia

text: Luomisteologian korostus on saanut eräät teologit ja kirkkokunnat pohtimaan ylipäätään lähetystyön oikeutta. Tällöin Jumalan luomana oleminen, eri kulttuurit ja myös eri uskonnot nähdään Jumalan luomistyön ilmauksena, eikä silloin nähdä tarvetta varsinaiseen lähetystyöhön, korkeintaan kehitysapuun ja muuhun humanitaariseen toimintaan. Luomista korostava lähetystyöhön kriittisesti suhtautuva teologia on saanut kannattajia myös monista humanistisista liikkeistä.


title: Missiologia

text: Toisenlainen lähetystyöhön kriittisesti suhtautunut ilmiö oli kolmansien maiden kirkkojen moratoria-vaatimus, joka synnytti voimakkaan kiistan kirkkojen maailmanneuvostossa 1970-luvun alussa. Pitkään lähetystyön kohteena olleet Aasian ja Afrikan kirkot vaativat lähetystyön moratoriota eli lopettamista, koska sen nähtiin estävän näiden kirkkojen todellisen itsenäistymisen.


title: Missiologia

text: Ekumeenisessa liikkeessä on perinteisesti torjuttu proselytismi eli aktiivinen toisten kirkkojen jäsenten käännyttäminen omaan kirkkoon. Näin vakiintuneet kristilliset kirkot tunnustavat toisilleen olemassaolon oikeutuksen ja tunnustavat epäsuorasti toinen toisensa kirkko-luonteen. Missiologialla on tässä kohdin voimakas yhteys kirkko-oppiin eli "ekklesiologiaan". Periaatetta ei tunnusteta joissakin vapaakirkollisissa kristillisissä yhdyskunnissa, jotka näkevät oman yhteisönsä ainoaksi oikeaksi kristilliseksi yhteisöksi.


title: Missiologia

text: Missiologialla ei ole Suomen yliopistoissa professuuria.


title: Missiologia

text: Helsingin yliopiston systemaattisen teologian laitoksella on kaksi missiologian dosenttia (2006).


title: Danilo Di Luca

text: Danilo Di Luca (s. 2. tammikuuta 1976 Spoltore) on italialainen kilpapyöräilijä, Italian ympäriajon voittaja.


title: Danilo Di Luca

text: Danilo Di Luca ajoi ammattilaisena vuosina 1998–2013. Hän sai elinikäisen kilpailukiellon dopingin takia vuonna 2013. Di Luca oli vahva lähes kaikilla pyöräilyn osa-alueilla; hän oli hyvä pitkän matkan ajossa, nousuissa sekä myös kohtalainen sprintteri.


title: Danilo Di Luca

text: Di Lucan ammattilaisura alkoi "Riso Scotti" -joukkueen väreissä 1998. Seuraavaksi vuodeksi hän vaihtoi "Cantina Tollo-Alexia" -joukkueeseen ja saavutti ensimmäisen voittonsa ammattilaisena. 2001 oli Di Lucalle hyvinkin menestyksekäs vuosi, hän voitti muun muassa Lombardian ympäriajon ja etapin Italian ympäriajossa. Tämän jälkeen Di Luca vaihtoi "Saeco-Longoni Sport" -talliin, jonka aikana hän koki monia epäonnistumisia sekä vammoja. Hänen uransa kärsi. Tosin hyviäkin hetkiä oli, kuten etappivoitto Espanjan ympäriajossa 2002.


title: Danilo Di Luca

text: Vuonna 2005 Di Luca siirtyi Liquigas-talliin voittaen heti ensimmäisenä vuonna niin Amstel Gold Racen, La Flèche Wallonnen kuin UCI ProTour -sarjankin. Keväällä 2007 hän lisäsi ansioluetteloonsa Liège-Bastogne-Liègen ykköstilan.


title: Danilo Di Luca

text: Di Lucan aloitus vuoden 2007 Italian ympäriajoon oli vahva: Liquigas oli paras joukkueaika-ajossa. Di Luca sai maglia rosa -paidan toisen etapin jälkeen ja otti sen uudelleen voitettuaan kisan neljännen, vuoristossa ajetun, osuuden. Hän menetti kärkipaikkansa tilapäisesti kuudennen osuuden jälkeen. Di Luca sijoittui kymmenennellä etapilla toiseksi Leonardo Piepolin jälkeen ja otti johtajan paidan lopullisesti itselleen voitettuaan Briançoniin päättyneen 12. osuuden. Seuraavana päivänä Di Luca oli kolmas ylämäkiaika-ajossa. "Giro d'Italian" voiton hän varmisti kypsällä ajollaan Monte Zoncolanin huimaan nousuun päättyneellä 17. etapilla, jolla hän sijoittui neljänneksi häviten vain 31 sekuntia osuuden voittaneelle Gilberto Simonille. Danilo Di Luca voitti Italian ympäriajon kokonaiskilpailun minuutilla ja 55 sekunnilla ennen Andy Schleckiä.


title: Danilo Di Luca

text: Di Luca menetti doping-epäselvyyksien takia vuoden 2007 ProTour-sajan mestaruutensa sekä sai kolmen kuukauden kilpailukiellon kauden 2007 lopussa. Hän sijoittui Italian ympäriajossa 2009 toiseksi Denis Menšovin jälkeen. Kansainvälinen pyöräilyunioni UCI ilmoitti saman vuoden heinäkuussa, että Di Luca oli antanut kilpailun aikana Cera-hormonia sisältäneitä dopingnäytteitä 20.–28. toukokuuta välisenä aikana. 1. helmikuuta 2010 Italian olympiakomitea langetti hänelle dopingrikkomuksesta 280 000 euron sakon ja kahden vuoden kilpailukiellon. Kilpailukielto lyhennettiin yhdeksään kuukauteen hänen oltuaan yhteistyöhaluinen Italian poliisin kanssa ja annettuaan tietoja doping-ohjelmasta. Hän teki kaudeksi 2011 sopimuksen Katjuša-tallin kanssa, ilman palkkaa. Kaudella 2012 hän edusti Acqua & Sapone -joukkuetta ja kaudella 2013 Vini Fantini-Selle Italia -joukkuetta.


title: Danilo Di Luca

text: Di Luca jäi kiinni epon käytöstä juuri ennen vuoden 2013 Italian ympäriajon alkua. Käryn ollessa hänelle kolmas sai hän elinikäisen kilpailukiellon.


title: Ernst Mayr

text: Ernst Walter Mayr (5. kesäkuuta 1904 Kempten, Saksa – 3. helmikuuta 2005 Bedford, Massachusetts, Yhdysvallat) oli yksi 1900-luvun johtavia evoluutiobiologeja. Mayr toimi urallaan luonnontieteilijänä, tutkimusmatkailijana, lintutieteilijänä sekä tieteenhistorioitsijana. Hän oli yksi evoluutioteorian modernin synteesin pääluojista. Lisäksi hän kehitti biologisen lajikäsitteen.


title: Ernst Mayr

text: Elinaikanaan Mayr kirjoitti suuren määrän tieteellisiä artikkeleita sekä useita kirjoja, joista osa kansantajuisia. Hän toimi Harvardin yliopistossa vuodesta 1953 vuoteen 1975 saakka, jolloin hän jäi eläkkeelle emeritusprofessorina. Mayr julkaisi neljätoista kahdestakymmenestäviidestä kirjastaan vasta yli 65 vuoden ikäisenä, sekä yli 200 artikkelia monissa lehdissä eläkkeelle jäämisensä jälkeen. Elinaikanaan hän nimesi 26 uutta lintulajia, muun muassa haamulintuhaukan ("Accipiter princeps"), papuanpöllön suvun "Uroglaux", suuren joukon alalajeja ja 38 orkidealajia.


title: Ernst Mayr

text: Mayrin aikalaisille oli ongelmallista selittää, miten eri lajit ovat lajiutuneet yhdestä kantamuodosta. Mayr lähestyi ongelmaa toisesta näkökulmasta ja määritteli lajin käsitteen uudestaan. Hänen biologisen lajikäsitteen määritelmänsä kuuluu: "tosiasiallisesti tai potentiaalisesti lisääntyvien populaatioiden ryhmä, jota lisääntymisisolaatio erottaa muista ryhmistä". Kaksi eliötä kuuluu siis samaan lajiin, jos ne pystyvät luonnonoloissa tuottamaan lisääntymiskykyisiä jälkeläisiä keskenään. Näin toisistaan erille joutuvat saman lajin populaatiot alkavat geneettisesti erota toisistaan sukupolvien myötä geneettisen ajautumisen ja luonnonvalinnan seuraksena, siten lopulta lajiutuen kahdeksi eri lajiksi.


title: Heilbronn

text: Heilbronn on kaupunki Baden-Württembergin osavaltion pohjoisosassa, Saksassa. Se sijaitsee Neckar-joen varrella. Noin 117 500 asukkaan kaupunki on Baden-Württembergin kuudenneksi suurin kaupunki. Heilbronnin pinta-ala on 99,88 neliökilometriä, ja sen asukastiheys on 1 215 asukasta yhtä neliökilometriä kohden.


title: Heilbronn

text: Kaupungin alkuperäinen nimi oli Heiligbronn (”pyhä lähde”), mikä viittaa St. Kilianin kirkon alttarin alta pulppuavaan veteen.


title: Heilbronn

text: Rudolf I Habsburgilainen myönsi Heilbronnille kaupunginoikeudet vuonna 1225. Virallisissa teksteissä Heilbronn mainittiin jo kuitenkin vuonna 741. Kolmikymmenvuotisen sodan ja toisen maailmansodan aikana Heilbronn ja sen lähialueet kärsivät suuria vaurioita. Nykyään Heilbronn tunnetaan erityisesti viiniteollisuudestaan.


title: Bandundu

text: Bandundu, vanhalta nimeltään Banningville, on satamakaupunki Kongon demokraattisessa tasavallassa. Se sijaitsee lähellä Kwilu- ja Kasai-jokien risteyskohtaa metsäisellä savannilla. Siellä asuu noin 117 000 ihmistä (2004).


title: Bandundu

text: Bandundun elinkeinoelämää hallitsevat sataman kautta liikennöivät jokilaivat. Alueella on myös palmuöljyn ja maniokin alkutuotantoa sekä kalastusta.


title: Bandundu

text: Bandundusta voi purjehtia ylävirtaan Kasaita pitkin Ileboon, Kwilua pitkin Kikwitiin, Kwangoa pitkin Kengeen ja alavirtaan Kongo-jokea Kinshasaan.


title: Staņislavs Olijars

text: Staņislavs Olijars (s. 22. maaliskuuta 1979 Tšeljabinsk, Venäjä, Neuvostoliitto) on latvialainen aitajuoksija ja euroopanmestari.


title: Staņislavs Olijars

text: Olijars voitti vuonna 1997 nuorten EM-hopeaa Ljubljanassa, Sloveniassa ja seuraavana vuonna nuorten maailmanmestaruuden Annecyssa, Ranskassa. Vuonna 2000 hän voitti sisäratojen Euroopan-mestaruuden 60 metrin aidoissa Gentissä. Vuoden 2002 sisäratojen EM-kilpailuissa Wienissä Olijarsin loppukilpailussa juoksema aika 7,51 riitti kolmanteen sijaan britti Colin Jacksonin viedessä voiton. Münchenin ulkoratojen EM-kilpailuissa 2002 Olijars joutui tyytymään hopeaan Colin Jacksonin viedessä voiton 11 sadasosasekunnin turvin. Olijars on sijoittunut kahdesti kolmanneksi ( ja ).


title: Staņislavs Olijars

text: Göteborgin EM-kilpailuissa 2006 Olijars voitti kultaa ajalla 13,24. Ateenan 2004 olympialaisissa hän sijoittui viidenneksi yhden sadasosasekunnin pronssimitalisti Anier Garcíalle hävinneenä, mutta ulkoratojen MM-kilpailuissa hän ei ole selviytynyt loppukilpailuun. Sisäratojen MM-kilpailuissa 2004 hän sivusi edelleen voimassa olevaa 60 metrin aitojen halliennätystään 7,49 mutta jäi yhden sadasosasekunnin erolla mitalien ulkopuolelle sijoittuen neljänneksi. Vuonna 2008 hän saavutti pronssia Valencian sisäratojen MM-kilpailuissa ajalla 7,60.


title: Kwilu (maakunta)

text: Kwilu on Kongon demokraattisen tasavallan lounainen maakunta. Sen pääkaupunki on Kikwit. Muita kaupunkeja ovat Bandundu ja Bulungu.


title: Kwilu (maakunta)

text: Maakunnan tärkeimmät kulkureitit ovat Kwilu- ja Kasai-joet.


title: Kwilu (maakunta)

text: Kwilu on erotettu vuonna 2015 aikaisemmasta Bandundun maakunnasta.


title: Viisasten kerho

text: Viisasten kerho oli vuosina 1945–1995 lähetetty tietokilpailuluonteinen Yleisradion radio-ohjelma, jossa studioon kokoontunut ryhmä nimettöminä esiintyneitä ”viisaita” etsi vastauksia kuuntelijoiden lähettämiin kysymyksiin. Kerhon puheenjohtaja valitsi ohjelmassa esitetyt kysymykset. Ohjelmaan päässeen kysymyksen esittäjä sai pienen rahapalkinnon. Jos kerho ei osannut vastata, palkinto oli kaksinkertainen. Viisasten kerhon 50-vuotisjuhlaistunto vuonna 1995 oli samalla ohjelman viimeinen lähetys.


title: Viisasten kerho

text: Kerhon puheenjohtajina toimivat Tauno Rautiainen (1945–1962), Esko Kivikoski (1963), Teppo J. Suonperä (1964–1973), Kauko Saarentaus (1973–1983 ja 1989–1990), Jyrki Otila (1983–1989) ja Jorma Lindfors (1990–1995).


title: Viisasten kerho

text: Kerhon jäseniä, jotka radiolähetyksessä pysyivät nimettöminä, olivat muun muassa Esko Kivikoski, Keijo Virtamo, Tauno Tainio, Erik Toivanen, Pertti Jotuni, Antero Manninen, Kyösti Kiiskinen ja Helge Rontu.


title: Renault Modus

text: Renault Modus on Renault’n vuosina 2004–2012 valmistama pieni tila-automalli, joka perustuu tekniikaltaan Renault Clioon. Sen seuraajaksi tuli crossover-malli Renault Captur.


title: Renault Modus

text: Vuoden 2004 Euro NCAP -kolaritestistä Modus sai tulokseksi täydet viisi tähteä.


title: Renault Modus

text: Vuonna 2007 Modus koki kasvojenkohotuksen, jossa se sai uudet ajovalot, puskurit ja etusäleikön. Seuraavana vuonna esiteltiin 24 senttimetriä pidempi Grand Modus. Myös sen akseliväli on 93 millimetriä normaalia mallia pidempi.


title: Basilisk II

text: Basilisk II on avoimen lähdekoodin tietokone-emulaattori, joka emuloi Motorolan 680x0-kantaista Apple Macintosh -tietokonetta. Emulaattori toimii useiden eri käyttöjärjestelmien alaisuudessa (BeOS, Linux, AmigaOS, Windows NT (sisältäen mm. XP:n ja Vistan), Mac OS X ja Sony PSP).


title: Basilisk II

text: Tuorein Basiliskilla toimiva Mac OS -järjestelmä on viimeisin 680x0-kantaa tukeva järjestelmäversio eli Mac OS 8.1. Uudemmat Mac OS -järjestelmän versiot eivät toimi Basilisk II:ssa, koska ne vaativat PowerPC-kantaisen suorittimen, jollaista emulaattori ei tue. Myöhempien Mac OS -versioiden emuloimiseen tarvitaan PowerPC-kantaa tukeva ohjelmisto (kuten PearPC tai SheepShaver).


title: Westendinasema

text: Westendinasema on taksi- ja linja-autoasema Länsiväylän kainalossa Espoon Westendin kaupunginosan pohjoislaidalla, noin kilometri etelään Tapiolasta. Päätepysäkkinä sitä pitävät runkolinja 550 sekä seutulinjat 510 ja 551. Kaikki Länsiväylää itään kulkevat linja-autot pysähtyvät asemalla.


title: I am...

text: I am... on Ayumi Hamasakin neljäs studioalbumi, joka julkaistiin 1. tammikuuta 2002.


title: I am...

text: "I am..." nousi Hamasakin edellisten studioalbumien tavoin Oriconin albumilistan ensimmäiselle sijalle ja pysyi listalla kaikkiaan 25 viikkoa.


title: I am...

text: Albumilta on julkaistu singlet ”M”, ”evolution”, ”NEVER EVER”, ”Endless sorrow”, ”UNITE!”, ”Dearest” ja ”Daybreak”.


title: I am...

text: Kaikki kappaleet sanoittanut Ayumi Hamasaki.


title: I am...

text: Kappaleet 1, 4, 5, 6, 7, 8, 11 ja 15 on säveltänyt CREA. Kappaleen 2 on säveltänyt CMJK. Kappaleen 3 on säveltänyt Ferry Corsten. Kappaleen 9 ovat säveltäneet CREA, D・A・I ja Junichi Matsuda. Kappaleen 10 on säveltänyt tasuku. Kappaleen 12 on säveltänyt Tetsuya Komuro. Kappaleet 13 ja 14 ovat säveltäneet CREA ja D・A・I.


title: I am...

text: Kappaleen 1 ovat sovittaneet Tadashi Kikuchi ja tasuku. Kappaleet 2, 6, 8 ja 15 on sovittanut CMJK. Kappaleen 3 on sovittanut Ferry Corsten. Kappaleet 4, 5 ja 11 on sovittanut HΛL. Kappaleen 7 on sovittanut CHOKKAKU. Kappaleet 9 ja 10 on sovittanut tasuku. Kappaleen 12 on sovittanut Tetsuya Komuro. Kappaleen 13 on sovittanut Naoto Suzuki. Kappaleen 14 ovat sovittaneet Naoto Suzuki ja tasuku.


title: Tiibetin pakolaishallitus

text: Tiibetin pakolaishallitus on Intiassa toimiva tiibetiläinen pakolaishallitus, joka pitää itseään Tiibetin laillisena hallituksena. Kiina hallitsee Tiibetiä, ja pakolaishallituksen kannan mukaan kyseessä on laiton miehitys. Virallisesti pakolaishallitus ei kuitenkaan vaadi täyttä itsenäisyyttä vaan laajennettua Pekingistä riippumatonta itsehallintoa. Hallitus ei ole saanut kansainvälistä tunnustusta, mutta osa tiibetiläisistä pitää sitä edustajanaan.


title: Tiibetin pakolaishallitus

text: Kiinan kansantasavalta miehitti Tiibetin vuosina 1949–1951. Vuoden 1959 epäonnistuneen kansannousun seurauksena 14. dalai-lama ja 80 000 tiibetiläistä pakenivat maasta, lähinnä Intiaan ja Nepaliin. Intian hallitus lahjoitti pakolaisille entisen brittiläisen vuoristotukikohdan Dharamsalan. Sinne dalai-lama yhdessä häntä seuranneiden virkamiesten ja luostarien johtajiston kanssa perusti vuonna 1960 Tiibetin pakolaishallituksen.


title: Tiibetin pakolaishallitus

text: Tiibetin pakolaishallituksen keskushallinnon johtaja on pääministeri dalai-laman siirrettyä tälle kaiken poliittisen vallan vuonna 2011 osana demokratisointiprosessia. Hallitus vastaa laajasti tiibetiläisen pakolaisyhteisön elämän osa-alueista kuten uskonnosta, kulttuurista, terveydenhuollosta ja turvallisuudesta. Hallitukseen kuuluu kansan suoraan valitsema pääministeri ("sikyong") ja seitsemän muuta ministeriä. Hallituksen valitsee parlamentti, johon vuonna 2015 kuuluu 44 jäsentä. Parlamentin jäsenet valitsee kansa viideksi vuodeksi kerrallaan edustamaan Tiibetin perinteisiä provinsseja, Euroopan ja Pohjois-Amerikan tiibetiläisyhteisöjä, sekä uskonnollisia buddhalaisia koulukuntia. Ehdokkaaksi pääsee jokainen 25 vuotta täyttänyt tiibetiläinen, ja äänestysikäraja on 18 vuotta. Parlamentti kokoontuu kahdesti vuodessa. Sillä on edustajisto 11 kaupungissa eri puolilla maailmaa. Pakolaishallitus saa varat toimintaansa muun muassa pakolaisilta kerätyistä vapaaehtoisista maksuista ja dalai-laman saamista lahjoituksista.


title: Rapla–Virtsu-rata

text: Rapla–Virtsu-rata () on vuosina 1931–1968 käytössä ollut Viron rataverkon rautatie, joka kulki Raplasta Virtsuun ja edelleen Virtsun satamaan.


title: Rapla–Virtsu-rata

text: Rautatien suunnittelutyöt alkoivat 1920-luvulla. Silloin havaittiin tarpeelliseksi saada Läänemaalle itä-länsisuuntainen rautatieyhteys, jonka oli määrä kulkea Raplasta Märjamaan ja Lihulan kautta Virtsun satamaan. Tuleva ratalinja merkittiin maastoon vuonna 1925. Ratahanke herätti myös vastustusta, koska rautatien rakentamisen sijasta toivottiin määrärahojen suuntaamista maanteiden kunnostamiseen. Kaikesta huolimatta hallitus ja parlamentti hyväksyivät 28. toukokuuta 1928 rakennustöiden aloittamisen. Lopullisen ratalinjan merkintä alkoi 25. kesäkuuta ja saatiin päätökseen 10. elokuuta 1928. Sen jälkeen käynnistyivät varsinaiset rakennustyöt. Ratalinjaa varten varattiin 24 metrin levyinen kaistale. Paikoitellen se saattoi olla leveämpikin, erityisesti asemien kohdalla ja paikoissa, joissa ratapenger oli rakennettava normaalia leveämmäksi. Kasvillisuuden raivaus ratalinjalta alkoi lokakuussa 1928. Rakennustöissä oli mukana 400–500 henkilöä. Ratapenger ja sillat valmistuivat syksyyn 1930 mennessä. Kiskojen asennus alkoi yhtä aikaa Raplan ja Virtsun suunnasta kesäkuussa 1930. Virtsuun kuljetettiin tarvittava rakennusmateriaali laivalla. Kummastakin suunnasta aloitetut rataosat yhdistettiin 23. syyskuuta 1931 Rumban ja Rootsin asemien välillä 58 kilometrin päässä Raplasta. Rakennustöistä liikkeelle lähteneen tarinan mukaan insinöörit olivat tehneet niin tarkkaa työtä, että viimeisenä asennetut kiskonpätkät sopivat täsmälleen paikoilleen eikä niitä tarvinnut lyhentää lainkaan.


title: Hildesheim

text: Hildesheim on kaupunki Ala-Saksin osavaltiossa Saksassa. Se sijaitsee Leine-joen pienen Innerste-sivujoen varrella, noin 25 kilometriä Hannoverista kaakkoon. Vuoden 2011 väestönlaskennassa siellä oli 99 554 asukasta. Pinta-ala on 92,96 neliökilometriä ja asukastiheys on 1 105 asukasta neliökilometriä kohden.


title: Hildesheim

text: Hildesheimiin perustettiin piispanistuin vuonna 815. Kaupunginoikeudet myönnettiin vuonna 1249. Keskiajalla Hildesheim oli rikas kauppakaupunki. Siitä tuli Hansaliiton jäsen vuonna 1367. Hildesheimin piispat olivat Pyhän Saksalais-Romalaisen keisarikunnan vaaliruhtinaita vuoteen 1803 asti. Kaupunki liitettiin Preussiin vuonna 1803 ja Hannoveriin vuonna 1815.


title: Hildesheim

text: Kaupunki kärsi suuria vaurioita toisen maailmansodan ilmapommitusten aikana, erityisesti 22. maaliskuuta 1945. Kaupungin keskusta, joka oli säilyttänyt siihen saakka keskiaikaisen ilmeensä, katosi olemattomiin. Keskusta uudelleenrakennettiin sen jälkeen täysin eri tyylillä, betonitalokolossien ollessa pääroolissa. 1970-luvun loppupuolella aloitettiin historiallisen keskustan uudelleenrakentaminen: betonitalot purettiin ja tilalle rakennettiin vanhojen talojen kopiot.


title: Hildesheim

text: Kaupungissa sijaitsee Hildesheimin yliopisto, joka perustettiin vuonna 1978. Hildesheimin katedraali sekä Mikaelinkirkko ovat UNESCO:n maailmanperintöluettelon kohteita.


title: Hildesheim

text: Kaupungissa toimiva varuskunta vaikuttaa sen talouselämään. Siellä on myös rautatieasema ja sisämaan satama, sillä Hildesheim on Saksan laajan kanavaverkon äärellä.


title: Avex Group

text: Avex Group (tai lyhyemmin vain Avex) on japanilainen viihdealan, pääasiassa musiikkiteollisuuteen keskittyvä, konserni. Konserniin kuuluu kaikkiaan 22 yhtiötä, joista 15 on emoyhtiö Avex Group Holdings Inc.:n tytäryhtiöitä ja 6 osakkuusyhtiöitä. Yhtiön pääkonttori on Tokiossa, Japanissa ja se työllistää kaikkiaan 1 189 henkeä. Yhtiön liikevaihto maaliskuun 2007 loppuun päättyneellä tuloskaudella oli noin 102 miljardia jeniä. Voittoa yhtiö tuotti vajaat 3,1 miljardia jeniä.


title: Avex Group

text: Avex Group perustettiin vuonna 1988 nimellä Avex D.D. Inc. Yhtiö toimi aluksi musiikin tukkuliikkeenä. Vuonna 1990 perustettiin levytysstudio sekä levy-yhtiö Avex Trax. Yhtiö laajentui Yhdysvaltoihin vuonna 1993 perustamalla sinne tytäryhtiön AV Experience America Inc. Samana vuonna järjestettiin ensimmäinen Avexin vuotuisista konserteista: "avex rave '93" keräsi Tokyo Dome -areenalle yli 50 000 henkeä. Vuonna 1994 yhtiö laajentui Britanniaan perustamalla sinne ensin Rhythm Republic Limitedin ja sitten Avex U.K. Limitedin, joista jälkimmäinen liitettiin Avex D.D.:n paikalliseen haarakonttoriin vuonna 1997.


title: Avex Group

text: Vuonna 1996 perustettiin tytäryhtiö Avex Asia Limited Hongkongiin. Seuraavana vuonna perustettiin Avex Network, artistien kotisivuista ja tiedonvälityksestä huolehtiva palvelu, jota varten perustettiin myöhemmin tytäryhtiö Avex Network Inc. Samana vuonna Avex Group avasi, yhdessä Sony Music Entertainmentin Japanin yhtiön kanssa Zepp-konserttisalit. Vuonna 1998 yhtiö laajentui Taiwaniin (Avex Taiwan Inc.) ja muutti nimensä Avex Inc.:ksi. Vuonna 1999 perustettiin animaatiostudio Avex Mode ja solmittiin sopimukset Walt Disney Recordsin ja Hollywood Recordsin musiikin jakelusta Japanissa. Joulukuussa 1999 yhtiö listautui Tokion pörssiin.


title: Avex Group

text: Vuonna 2002 perustettiin Avex Asia Holdins Limited hoitamaan Avexin Aasian yhtiöitä, sekä julkistettiin CCCD, CD-levyjen kopionestojärjestelmä. Vuonna 2003 käynnistettiin täysimittainen klassisen musiikin jakelu ja vuonna 2004 aloitettiin japaninkielisen musiikin jakelu Koreassa. Myös vuonna 2004 Avex Inc. -yhtiöstä erotettiin holdingyhtiö Avex Group Holdings Inc., sekä perustettiin uusi yhtiö Avex Management Service Inc. Vuonna 2005 yhtiön rakenne ja toimintamalli uudistettiin nykyiseksi.


title: Avex Group

text: Tärkeimmät tytärtyhtiöt Japanissa ovat:Lisäksi seuraavat Avex Groupin tytäryhtiöt toimivat muualla maailmassa:Avex Groupin hallitus 1. syyskuuta 2007.


title: Tallinna–Mõisaküla-rata

text: Tallinna–Mõisaküla-rata () on Viron rataverkkoon kuuluva rautatie, joka kulkee Tallinnasta Lellen ja Pärnun kautta Mõisakülaan Latvian pohjoisrajalle. Rata on käytössä Pärnuun asti.


title: Laserdisc

text: LaserDisc-kuvalevy (LaserVision) on Philipsin ja Pioneerin kehittämä optinen kuvantallennusformaatti. Se kehitettiin jo samoihin aikoihin, kun Philips yhteistyössä Sonyn kanssa suunnitteli audiokäyttöön soveltuvaa Compact Disc -levyä, joka tutummin tunnetaan nimellä CD-levy. LaserDisc-kuvalevyissä käytettiin samaa lasersäteellä optisesti luettavan levyn tekniikkaa kuin nykyisissä CD- ja DVD-levyissäkin. Toisin kuin DVD-levyissä, LaserDiscille talletettu videosignaali on kuitenkin analoginen.


title: Laserdisc

text: LaserDisc tuli ensimmäisenä markkinoille Yhdysvalloissa vuoden 1978 lopulla nimellä "LaserVision". Euroopassa markkinointi aloitettiin Englannista toukokuussa 1982. Vuonna 1981 kilpailijaksi tuli yhdysvaltalaisen RCA-yhtiön "Capacitancy Electronic Disc (CED)", josta käytettiin myös nimeä "SelectaVision". Kolmas laserkuvalevyformaatti oli japanilaisen JVC:n "Video High Density (VHD)."


title: Laserdisc

text: Philips huomasi jo CD-äänilevyn kehitystyön alussa mahdollisuuden tallentaa optisesti luettaviin laserlevyihin videokuvaa ja ääntä. Tekniikka mahdollisti videomateriaalin esittämisen erittäin korkeatasoisena sen ajan kotivideonauhureihin verrattuna. Vaikka levyillä olevan videomateriaalin käyttö olikin yksisuuntaista eli käyttäjä ei pystynyt itse tallentamaan levylle, se alkoi kaikesta huolimatta saada suosiota varsinkin niiden keskuudessa, jotka arvostivat suuresti äänen ja kuvan laatua. Videotykkien tuleminen markkinoille avasi LaserDisc-levyille markkinat niiden kotielokuvaharrastajien keskuudessa, jotka tahtoivat katsoa elokuvia kotioloissa valkokankaalta kustannuksista huolimatta. Kotivideonauhureiden tekniikan epävakaa kuvanlaatu näkyi jo liiaksi videotykillä valkokankaalle heijastetussa kuvassa, mihin LaserDisc-levyjen laatu toi parannuksen. Levy ei myöskään laserluennasta johtuen videonauhan tavoin kulunut käytössä, ja levylle tallennettujen kappaleiden ansiosta tietty kohta tallenteesta löytyi helposti, siinä missä videonauhaa joutui kelaamaan vastaavassa tilanteessa. Tuolloin videonauhureiden kelausnopeudet eivät myöskään olleet yhtä nopeita kuin myöhemmissä laitteissa, mikä tosin oli parempi kasettien kunnon säilyttämiseksi. Philips yritti 80-luvun alussa markkinoida LaserDisc-levyjä myös tietokoneilla luotavien tietokantojen tallennuskäyttöön, mutta luopui yrityksestä hyvin lyhyessä ajassa ja keskittyi enemmän CD-levyjen kehitystyöhön.


title: Laserdisc

text: LaserDisc-elokuvia painettiin useilla eri kielialueilla. Levyt olivat Yhdysvalloissa ja Japanissa NTSC-järjestelmän mukaisia ja Euroopassa PAL-järjestelmän mukaisia. Japanin markkinoilla elokuvien tuotanto jatkui vuoteen 2000. Euroopan suuriin maihin kuten Ranskaan ja Saksaan tuotettiin myös näille kielille jälkiäänitettyjä levyjä suosituista elokuvista. Tekstityksiä käytettiin kuvaan poltettuina eri kielialueilla. Yhdysvalloissa 1990-luvulla julkaistuille levyille oli pääsääntöisesti piilotettu kuulovammaisille tarkoitettu Closed Caption -tekstitys NTSC-videosignaalin 21. juovaan. Eurooppalaisissa levyissä oli myös mahdollisuus teksti-TV-tekstitysten tallentamiseen. Japanissa oli myöhäisessä vaiheessa käytössä LD-G tekstitys, jolla levyllä saattoi olla useampia tekstityskieliä ja grafiikkaa. Mikäli soittimessa oli tämä ominaisuus, katsoja pystyi vaihtamaan tekstitystä, esimerkiksi piilottamaan japaninkielisen kuvaan poltetun tekstin englanninkielisen LD-G tekstityksen alle. Closed Caption ja LD-G-tekstit saattoivat olla myös samalla levyllä rinnan.


title: Laserdisc

text: Vähitellen LaserDisc-tallenteiden ohjelmatarjontaa laajennettiin ja pelkkien elokuvien lisäksi niillä oli saatavilla myös musiikkiohjelmia kuten musiikkivideoita tai musiikkiyhtyeiden televisioituja esiintymisiä, joiden näkeminen normaaleissa TV-lähetyksissä oli muutoin harvinaista. Myös joitakin dokumenttiohjelmiakin tai muita erittäin suosittuja TV-ohjelmia markkinoitiin LD-levyillä. Niiden ohjelmatarjonta on ollut mitä todennäköisimmin nykyisten DVD-levyillä saatavan ohjelmatarjonnan selvänä esikuvana. Monia LaserDiscillä julkaistuja tallenteita, kuten suosittujen elokuvien erikoisversiot, ei ole julkaistu DVD-levyinä tai VHS:llä.


title: Laserdisc

text: Suurin osa LaserDisc-levyistä on kaksipuolisia, LP-levyjen kokoisia (12 tuumaa; 30,48 cm). Levyt koostuvat kahdesta yhteen liimatusta aluminoidusta muovilevystä. Levyn toinen puoli voi olla myös "tyhjä". Kaikissa varhaisimmissa soittimissa käyttäjä käänsi itse levyn ympäri, mutta myöhemmissä useissa soittimissa laserlukupää myös kääntyy itse levyn toiselle puolelle. Puolenvaihdosta johtuva käännös voi aiheuttaa silloin useiden sekuntien tauon kääntyvän lukupään tekniikasta riippuen. On julkaistu myös yksi- ja kaksipuolisia 8 tuuman levyjä lyhyempiä elokuvia ja erityisesti musiikkivideoita varten.


title: Laserdisc

text: DVD-levyistä poiketen levyillä ei ole valikoita tai varoituksia, joita ei voi ohittaa. Videotallenne käynnistyy automaattisesti, kun levy asetetaan soittimeen, ja tämän jälkeen katsoja päättää itse, mitä katsoo tai jättää katsomatta, joten järjestelmän käyttö on yksinkertaista. Järjestelmässä ei ole luonnollisestikaan minkäänasteisia kopiosuojauksia (mukaan lukien Macrovision) tai rajoituksia.


title: Laserdisc

text: LaserDisc-kuvalevyjä on kahta päätyyppiä: CAV- ja CLV-levyjä. CAV-levyt ("Constant Angular Velocity") pyörivät alusta loppuun saakka samalla kierrosnopeudella. Yhdelle levyn puolelle mahtuu noin 30 minuuttia videokuvaa. Myöhemmin kehitetyt (Extended Play) CLV-levyt ("Constant Linear Velocity") pyörivät soittimessa muuttuvalla nopeudella kuten CD-levytkin äänentoistossa ja yhdelle levyn puolelle mahtuu noin tunti kuvaa. CLV-levyiltä ei voida kuitenkaan toistaa pysäytyskuvaa eikä selata levyn sisältöä kuva näkyvillä ilman erillistä soittimen kuvamuistia kuten CAV-tyypin levyissä. Koska levylle ei tällöin tallennu yksittäisiä ruutuja, on kuvan laatu periaatteessa CAV-tallennusta huonompi, käytännössä liikkuvaa kuvaa katsoessa ero on vähäinen. CAV-tyypin levyillä voidaan myös useimmilla soittimilla navigoida tiettyyn kohtaan videota ruutunumeron perusteella.


title: Laserdisc

text: Kuva on tallennettu levylle komposiittimuodossa, ja järjestelmä kykenee esittämään videota erottelukyvyllä 440 juovaa PAL-järjestelmällä (kaistanleveys 5,5 MHz) sekä 425 juovaa NTSC:llä (n. 5,4 MHz). Joissakin soittimissa on digitaalinen kuvankäsittelypiiri, joka erottelee komposiittisignaalin kirkkaus- ja väritiedon toisistaan, ja lähettää sen näyttölaitteelle S-Video-signaalina. Samassa piirissä on yleensä myös edellä mainittu kuvamuisti, jolla saadaan CLV-levyjä toistaessa CAV-levyjen erikoisominaisuudet käyttöön, sekä joskus myös aikavirhekorjain tasaisempaa videosignaalia varten.


title: Laserdisc

text: Monet LaserDisc-soittimet toistavat myös Audio-CD-levyjä, jotkin tämän lisäksi myös CD-V sekä Video-CD-levyt. Vuonna 1996 Pioneer julkaisi LaserDisc/CD/DVD-yhdistelmäsoittimen, joka oli myös ensimmäinen Pioneerin valmistama DVD-soitin. Tosin kuin esim. DVD-järjestelmässä, analogisesta kuvasta johtuen LaserDisc soittimien kuvanlaadussa on eroja.


title: Laserdisc

text: Varhaisemmissa LD-levyissä kuva ja stereoääni tallennettiin analogisesti. CD-levyn lanseeramisen jälkeen NTSC-LaserDisc-levyihin lisättiin myös digitaalinen PCM-stereoäänikanava analogisen stereoäänen rinnalle ja PAL-levyissä, joissa kuvan tallentaminen vie enemmän tilaa, eikä ylimääräisiä kanavia levylle mahtunut, analogiset kanavat korvattiin digitaalisella kanavalla.


title: Laserdisc

text: Pakattua monikanavaista (5.1 tai 6.1) AC-3 (Dolby Digital) -äänisignaalia alettiin käyttää NTSC-levyillä 1995, jolloin sillä voitiin korvata oikeanpuoleinen analoginen äänikanava. Koska PAL-levyissä oli vain kaksi äänikanavaa, niissä oli yleensä pelkkä stereoääni tai vaihtoehtoisesti (harvoin) pelkkä DTS-ääni. Myös NTSC-levyissä käytettiin DTS-äänisignaalia vuodesta 1996 alkaen. Tällöin DTS-ääni (5.1) koodattiin digitaalisen äänen kanavalle ja analogisilla kanavilla oli vaihtoehtoinen stereoääni.


title: Laserdisc

text: Dolby Digital-ääni on tallennettu RF-modulaationa, joka ennen purkua pitää ensin purkaa digitaaliseksi signaaliksi joko siihen kykenevässä vahvistimessa tai erillisessä AC-3 RF demodulaattorissa ennen äänen purkua 5.1-ääneksi Dolby Digital -vahvistimessa tai -dekooderissa. DTS-äänen käyttämiseksi soittimessa pitää olla digitaalilähtö ja vahvistimessa DTS-purkuvalmius.


title: Laserdisc

text: Maksimi Dolby Digital -ääniraidan bittinopeus on RF-modulaation purun jälkeen 384 kbit/s, ja puolestaan DTS-äänen bittinopeus on 1 536 kbit/s (DVD:n vastaava 768 kbit/s).


title: Laserdisc

text: Varsinkin CAV-levyjen pintaa tarkastellessa on helposti nähtävissä videosignaalin aiheuttama sektorimainen jälki. Videosignaalin analogisuudesta johtuen kuvan laatu on riippuvainen levyn pinnan kunnosta. Levyn pinnan naarmut ja lika aiheuttavat näkyviä, ei-toivottuja häiriöitä videokuvassa.


title: Laserdisc

text: Koska alumiinilevyt on liimattu yhteen, liiman ja ilman aiheuttama kemiallinen reaktio saattaa myös tuhota alumiinikerrosta ja aiheuttaa signaalin häviämisen ajan myötä herkemmin kuin CD tai DVD-levyillä. ("Laser Rot")


title: Laserdisc

text: Vuonna 1987 julkaistiin CD-Video (CD-V) tai Video Single Disc (VSD) niminen formaatti. Nämä levyt olivat 12 cm kokoisia, ja niissä oli analoginen LaserDisc-videoraita, sekä myös normaalissa CD-soittimessa toistettava PCM-ääniraita. Yleisin käyttötarkoitus näillä oli lyhyiden videotallenteiden, kuten musiikkivideoiden julkaisu. CD-Video-levylle pystyi tallentamaan noin 5 minuuttia videota sekä noin 20 minuutin ääniraidan. Järjestelmä ei ollut kovin suosittu, ja sitä ei pidä sotkea vielä vuonna 1993 julkaistuun Video-CD-formaattiin.


title: Laserdisc

text: Lähinnä ammattilaisille tarkoitettuja tallennettavia LD-levyjä on myös ollut olemassa, mutta näitä ei olla koskaan tuotu markkinoille kuluttajia varten. Näitä levyjä on ollut kahta eri tyyppiä, CRVdisc, eli Component Recordable Video Disc, sekä RLV, Recordable LaserVision. Tallennettavan DVD-levyn tavoin väriltään violettipohjainen RLV on ollut toistettavissa millä tahansa LaserDisc soittimella.


title: Laserdisc

text: LaserDisc-levyjen valmistus loppui vuonna 2000 ja niitä toistavien laitteiden valmistus lopetettiin tammikuussa 2009. LaserDisc on kuitenkin edelleen suosittu niiden keskuudessa, jotka eivät pidä uudemmista kuvantoistoformaateista. Syitä tähän on muun muassa heidän mielestään sulavampi ja aidompi kuva, parempi äänenlaatu joko häviöttömästä tai vähäisemmästä pakkauksesta johtuen, ja valikoiden sekä ohittamattomien tekijänoikeusvaroitusten puuttuminen. Myös edelleenkin voimissaan oleva LD-levyjen käyttösovellutus on ollut karaoke.


title: ALTICE Portugal

text: Portugal Telecom on Portugalin suurin telekommunikaatioalan yritys. Sillä on hallussaan Portugalin ainoa kiinteä puhelinverkko, ja siten yrityksellä on lähes täysi monopoli.


title: ALTICE Portugal

text: Portugal Telecom on maansa suurin yritys ja se on vahvasti läsnä myös Brasiliassa. Yritys omistaa PT Comunicaçöes -yrityksen, joka on maan merkittävin kiinteän puhelinverkon ja ADSL-yhteyksien tarjoaja, ja omistus yrityksen osakkeista on 100 %. Muita Portugal Telecomin täysin omistamia yhtiöitä ovat langallisten yritysten osalta PT Corporate, PT Prime ja PT.com sekä Portugalin käänykkämarkkinoilla TMN ja PT Wi-fi.


title: ALTICE Portugal

text: Ulkomailla Portugal Telecomin omistukset ovat:


title: ALTICE Portugal

text:
Yritys toimii Portugalin lisäksi myös Brasiliassa ja sen on eri tavoin läsnä myös Ranskassa, Marokossa, Kiinassa, Keniassa sekä aiemmin riippuvuussuhteessa Portugaliin olleissa Guinea-Bissaussa, Kap Verdessä, Mosambikissa, Itä-Timorissa, Angolassa sekä São Tomé ja Príncipessä. Brasilia on ehkä yrityksen voimakkaimman kasvun aluetta. Yrityksen tuloista (2005) tuli Brasilian kännyköistä 32 % (2,037 milj. €), kun Portugalin vastaavan toimialan tulojen osuus oli vain 23 % (1,455 milj €). Muiden tulojen osuus oli, lankaverkostoa 32 % (1,050 milj. €), Multimediasta 10 % (627 milj. €) sekä muusta toiminnasta 3% (215 milj. €).
Portugal Telecom on nykyisin julkinen osakeyhtiö ja sen keskeiset omistajat ovat:


title: ALTICE Portugal

text: Portugal Telecomin ja sen sisaryhtiöiden henkilökunnasta 61 % on miehiä ja 39 % naisia. Yrityksen sisällä Portugalissa olevan henkilökunnan määrä on laskenut vuoden 2004 13 886 henkilöstä 13,100 henkilöön vuonna 2005. Ulkomainen toiminta on lisäännyt henkilökuntaa runsaasti, sillä vuoden 2004 13 894 henkilöstä on päästy vuoden 2005 19 298 henkilöön.


title: Fuji Speedway

text:
Fuji Speedway on Toyotan omistama moottorirata Japanissa. Siellä järjestettiin Formula ykkösten Japanin Grand Prix vuosina 1976 ja 1977. Fuji pudotettiin kisakalenterista vuoden 1977 jälkeen kun, Gilles Villeneuven Ferrari lensi turva-aidan ylitse. Villeneuve itse selvisi onnettumuudesta, mutta katsoja ja ratatoimitsija kuolivat. Vuosina 2007 ja 2008 Japanin GP ajettiin Fujin radalla ja vuoden 2009 jälkeen siellä oli tarkoitus ajaa Suzukan kanssa vuorovuosina. Fuji Speedway kuitenkin luopui paikastaan kisakalenterissa, ja jatkossa Japanin GP ajetaan Suzukassa.
Fuji Speedway on ensimmäinen tosielämän rata, joka on esiintynyt videopelissä.


title: Fuji Speedway

text: Radan uudistamiseen, joka valmistui vuonna 2005, käytettiin 140 miljoonaa euroa ja sen suunnittelusta vastasi Hermann Tilke. Radan suurin erikoisuus on pitkä pääsuora, jolla on mittaa 1475 metriä ja se on Formula 1-sarjan pisin. Pääsuoran jälkeen alamäkeen kääntyvä ensimmäinen mutka tarjoaa hyvän ohitusmahdollisuuden. Radalla on myös hyvät turva-alueet.


title: Fuji Speedway

text: Kuuluisa Fuji-vuori sijaitsee noin 15 kilometrin etäisyydellä radasta länteen.


title: Jerry Only

text: Jerry Only (oik. Gerald Caiafa s. 21. huhtikuuta 1959) on yhdysvaltalainen basisti. Hän oli Misfitsin basisti yhtyeen hajoamiseen, vuoteen 1983, saakka, kunnes hän toi yhtyeen uudelleen parrasvaloihin vuonna 1995. Silloista kokoonpanoa kutsuttiin usein nimellä ”Misfits' 95”. Jerry Only soittaa Misfitsissä edelleenkin, yhdessä Robon (Black Flagin ent. rumpali) ja Dez Cadenan (Black Flagin ent. kitaristi) kanssa.


title: Hiekka (albumi)

text: Hiekka on Apulannan levy vuodelta 2002.


title: Hiekka (albumi)

text:
Hiekka äänitettiin Petrax-studiolla huhtikuusta syyskuuhun 2002. Kaikki kappaleet sävelsi ja sanoitti laulaja-kitaristi Toni Wirtanen. Levyn kannen piirsi Markus Rautaniemi.
Hiekka-albumilla Heinola 10-albumin metallivaikutteinen suunta jatkui.


title: Hiekka (albumi)

text:
Hiekan kappaleista singleinä julkaistiin "Saasta", "Hiekka" ja yleisnimenä kirjoitettu "jumala". Kaikki kolme singleä myivät kultaa. Albumi julkaistiin marraskuun alussa. Se nousi listaykköseksi ja myi platinaa .
Levy on Apulannan ainoa kopiosuojattu levy.


title: Hiekka (albumi)

text: Levy jäi Apulannan pitkäaikaisen basistin Tuukka Temosen viimeiseksi Apulanta-levyksi. Temonen erosi, koska hänellä ei jäänyt tarpeeksi aikaa Apulannalle musiikkivideoiden ohjauksen takia.


title: Petri Räisänen

text: Juha Petri Räisänen (s. 1967, Helsinki) on suomalainen joogaopettaja, kansanparantaja ja luontaiskosmetologi. Hän on perustanut Helsingin Astanga Joogakoulun yhdessä Juha Javanaisen kanssa vuonna 1997. Suomen lisäksi Räisänen on opettanut muun muassa Yhdysvalloissa, Japanissa ja Thaimaassa.


title: Petri Räisänen

text: Räisänen pelasi lapsesta saakka vakavissaan jääkiekkoa. Kouluaikoinaan hän lauloi ja soitti rumpuja punk-yhtyeessä. Hän kävi afrikkalaisen tanssin kursseilla Tanssivintillä, jossa tutustui Juha Javanaiseen.


title: Petri Räisänen

text: Petri Räisänen opiskeli kosmetologiksi ja perusti hoitolan, jossa annettiin myös vaihtoehtoisia hoitoja, kuten reiki-hoitoja.


title: Petri Räisänen

text: Steinerkoulussa opiskellut tyttöystävä antoi sysäyksen Räisäsen henkiseen kasvuun. Varsinkin Jiddu Krishnamurtin teosofiset teokset tekivät suuren vaikutuksen.


title: Petri Räisänen

text: Joogaa hän ryhtyi harrastamaan 21-vuotiaana. Hän harjoitti ensin hathajoogaa. Pian hän siirtyi astangajoogaan. Räisänen nimeää ensimmäiseksi gurukseen Derek Irelandin ja hänen tyttöystävänsä Radhan, jotka opettivat astangajoogaa käydessään Suomessa vuonna 1991.


title: Petri Räisänen

text: Italialainen Lino Miele tuli Suomeen pitämään joogakurssia vuonna 1994. Kurssi pidettiin Stefan Engströmin luona Kadermon saaristossa. Kurssille osallistui myös Räisäsen ystävä Juha Javanainen. Mielen ehdotuksesta Räisänen ja Javanainen perustivat Helsingin joogakoulun kesäkuussa vuonna 1997. Koulu toimii Helsingissä ja pääkaupunkiseudulla useassa eri toimipisteessä. Astangaharrastus on vireää ympäri maata, varsinkin isoimmissa kaupungeissa. Kesäisin Räisänen pitää Lapissa kansainvälisiä joogaleirejä. Räisänen vetää joogakursseja eri Euroopan maissa, Yhdysvalloissa, Intiassa, Japanissa ja Thaimaassa .


title: Petri Räisänen

text: Lino Mielen, Räisäsen ja Javanaisen oppi-isä on intialainen Mysoressa asuva guruji Sri K. Pattabhi Jois , jonka kurssilla Räisänen kävi ensimmäisen kerran vuonna 1997. Pattabhi Jois myönsi Räisäselle virallisen opetusluvan vuonna 2001.


title: Petri Räisänen

text: Räisänen on kirjoittanut yhdessä Pattabhi Joisin ja Sharath Rangaswamyn kanssa Astangajoogakirjan , joka julkaistiin suomeksi vuonna 2005.


title: Petri Räisänen

text: Räisänen oli mukana oli mukana myös Ior Bockin Lemminkäisen temppelin kaivauksissa, joilla oli tarkoitus paljastaa "Bockin perheen saagassa" kerrottu Lemminkäisen temppeli. Kun maat Bockin velkaannuttua Sipoossa huutokaupattiin, Räisänen ja Juha Javanainen ostivat muun muassa temppelitontin runsaalla 300 000 markalla. Tämän seurauksena Helsingin Astanga Joogakoulu joutui korottamaan hintojaan ja pyytämään oppilailta talkooapua. Oppilaiden ihmetellessä hintojen nousua Javanaisen lausunto oli tuolloin: "Lemminkäisen temppeli edustaa meille henkistä pääomaa ja suomalaista perus(kallio)arvoa, mutta joillakin tällainen henkinen taso meni pahasti yli ymmärryksen."


title: Petri Räisänen

text: Vuosina 2007 ja 2008 hän oli lehtiotsikoissa seurustelustaan "House"-televisiosarjan tähden Lisa Edelsteinin kanssa. ja Image-lehti 02/2008 esitteli Räisäsen kannessaan suomalaisen joogan kansainvälisenä rock-tähtenä.


title: Sly 3: Konnien kunnia

text: Sly 3: Konnien kunnia (, ) on vuonna 2005 PlayStation 2:lle julkaistu peli. Sen on kehittänyt Sucker Punch, ja sen on julkaissut Sony Computer Entertainment. Kolmannessa osassa Sly Cooper ("varasteleva pesukarhu") , Bentley- kilpikonna ja Murray- virtahepo lähtevät selvittämään Cooperin holvin salaisuutta.


title: Sly 3: Konnien kunnia

text: Peli on julkaistu uudelleen vuonna 2010 PlayStation 3 -pelikonsolille ja PlayStation Vita -käsikonsolille päivitettynä teräväpiirtoversiona osana "The Sly Trilogy" -kokoelmaa. PlayStation 2-versiossa mukana olleita 3D-laseja tai tehtäviä ei ollut mukana. Japanissa peli julkaistiin vasta Trilogia -versiossa vuonna 2011 (Myöhästymisen syy oli se, että pelit ääninäyteltiin uudelleen.)


title: Sly 3: Konnien kunnia

text: Sly 3:ssa on paljon uutta, kuten kaksinpelejä, aivan uusi valikkonavigointi, mahdollisuus pelata kentät uudelleen lävitse, (katsella minielokuvat uudelleen) jne. Tässä pelissä pääsee myös ohjaamaan muitakin hahmoja kuin vain Slyta, Bentleytä ja Murrayta, esim. Carmelitaa, Gurua, Pandakunkkua, ja Dimitriä.


title: Sly 3: Konnien kunnia

text: Lisäksi pelissä tulee paikoin pelaajalle vapaavalintaisia 3D-vaiheita, joita voi pelata pelin mukana tulevilla 3D-laseilla (vain PlayStation 2). Pelissä on "Mestarivaras haasteita" joista saa peliin lisää prosentteja.


title: Sly 3: Konnien kunnia

text: Tarina jatkuu siitä mihin jäi. Sly on saanut kuulla isänsä vanhalta rikoskumppanilta McSweeneyltä Cooperin holvista, johon hänen esi-isänsä ovat keränneet aarteita. Sly tarvitsee tällä kertaa joukon mestariluokan varkaita avukseen päästäkseen Cooperin holviin, sillä pakkomielteinen Tohtori M on linnoittautunut holvisaarelle. Alkutilanteessa Sly, Bentley ja joukko muita koplan jäseniä yrittävät päästä Cooperin holvin sisälle, mutta keikka menee pieleen ja Sly löytää itsensä murskaantumasta Tohtori M:n jättihirviön kynsistä. Kuoleman kielissä elämä virtaa hänen silmiensä ohi filminauhana:


title: Sly 3: Konnien kunnia

text: Ensimmäiseksi hän vapautti Dimitrin vankilasta Venetsiassa, Italiassa, jotta saisi Murrayn palaamaan koplaan. Murray syytti itseään Bentleyn halvaantumisesta Sly 2:n lopussa ja jätti sen vuoksi Cooperin koplan jossakin toisen ja kolmannen pelin tapahtumien välissä. Aluksi Murray kieltäytyi, mutta suostui sitten palaamaan, koska Murray menetti malttinsa, kun tason päävastus Don Octavio potkaisi Bentleyn pois pyörätuolistaan ja puhui röyhkeästi. Tehtävä onnistuu Murrayn hakattua mafiapomo-oopperalaulaja Don Octavion pidätyskuntoon.


title: Sly 3: Konnien kunnia

text: Sly, Murray ja Bentley lähtevät Australiaan, jotta Murray voisi pyytää Gurulta lupaa "erota" opetuksestaan. Sly vakuuttuu Gurun kyvyistä ja pyytää häntä mukaan koplaan. Guru lupaa liittyä, jos Cooperin jengi auttaa häntä karkottamaan Kaivosmiehet takamailta ja tuhoamaan Pimeän maan naamion. Kentässä Carmelita kasvaa jättimäiseksi, kun naamio hakeutui hänen kasvoilleen. Sly kuitenkin onnistuu kiipeämään ylös hänen kengännauhojaan pitkin ja saamaan naamion irti. Samalla Carmelitan Palkkasoturit tuhosivat naamion lopullisesti.


title: Sly 3: Konnien kunnia

text: Bentley ymmärtää, ettei jengi tule pärjäämään ilman RC-Spesialistia. Hän löytää viikkojen etsinnän jälkeen netistä Penelopen, joka suostuu liittymään jengiin, jos Sly ja muut onnistuvat voittamaan Penelopen salaperäisen pomon Mustan Paronin tämän järjestämissä joka vuotisissa ÄSSÄ-lentokilpailussa. Mesa-Cityn tuttu kasvo, Kovanaama () on myös mukana kilpailussa. Slyn jengi voittaa, ja he saavat samalla selville, että Penelope oli itse Musta Paroni. Penelope liittyy jengiin tämän jälkeen.


title: Sly 3: Konnien kunnia

text: Jengi päättää hankkia Räjähde-Expertin. Bentley ilmoittaa, että ainoa vaihtoehto on Slyn entinen vihollinen Pandakunkku (). Sly ei pidä kuulemastaan, mutta suostuu kun Bentley kertoo, että Pandakunkku elää nykyään munkin elämää Kiinan vuorilla ja on jättänyt rikokset taakseen. Pandakunkku suostuu liittymään koplaan jos kopla onnistuu pelastamaan Pandakunkun tyttären Jingin, jonka ilkeä Kenraali Tsao on kidnapannut. Kenraali Tsao olisi pakottanut Pandakunkun tyttären menemään kanssaan naimisiin. Slyn jengin sabotoinnin ansiosta Jing saatiin turvaan ajoissa maanalaisia käytäviä pitkin. Carmelita pukeutuu morsiamen asuun luullesaan Slyn olevan sulhanen, mutta pettyy kun Kenraali Tsao onkin tilalla. Carmelita pidättää Kenraali Tsaon, joka oli täyttynyt kadut "kuolemattomillaan". Slyn jengi ja Pandakunkku veivät Jingin hänen tätinsä luo turvaan, jonka jälkeen Pandakunkku liityy koplaan.


title: Sly 3: Konnien kunnia

text: Dimitri ilmoittaa Cooperin jengille varanneensa kaikille matkan maailman ainoaan käytössä olevaan merirosvokylään, Verikylpylahteen. Dimitrin isoisän sukellustarvikkeet pitäisi saada takaisin. Ne ovat haudattuna aarresaarelle, jonka kartan Sly ja Bentley saavat Mustatäplä-Pete nimisen vanhan merirosvon vinkeillä. Kun sukellustarvikkeet vihdoin löydetään, häijy merirosvokapteeni LewFee kaappaa Penelopen. Jengi ystävystyy Murskaaja-nimisen merihirviön kanssa, sillä merirosvot pelkäävät tätä. Tämän avulla Penelope vapautuu LewFeen laivasta. LewFee tainnuttaa Bentleyn laivan kannelle, ja LewFeen ja Penelopen välinen miekkataistelu alkaa. Lopuksi LewFee tippuu veteen haiden ruoaksi ja tämä "Seitsemän meren älykkäin mies" on voitettu. Bentley saa tämän keikan aikana tyttöystävän. Dimitri liittyy koplaan sukeltajaksi saatuaan vihdoin isoisänsä sukellustarvikkeet. Kun on suorittanut keikan "Rasti merkkaa aarteen paikan" pelaaja pystyy seilaamaan ympäri merta taistellen muiden laivojen kanssa. Laivoja voi upottaa tai ryövätä, kun on voittanut tarpeeksi laivoja. Sly:n meriarvo nousee (alimmasta suurimpaan: Maakrapu, Rättipoika, Purjepoju, Ruutiapina, Perämies, Yliperämies, Päällikkö, Kapteeni, Pahamainen Merirosvo ja Pelätty Merirosvo.)


title: Sly 3: Konnien kunnia

text: Nämä muistot johdattavat Slyn samaan paikkaan kuolemaan, kunnes Carmelita pelastaa tilanteen Palkkasotureidensa avulla. Sly onnistuu pääsemään Cooperin holviin, mutta kun hän pääsee rikkauksien takana olevaan huoneeseen, hän huomaa Tohtori M:n ja taistelu alkaa. Taistelun päätteeksi Tohtori M yrittää tappaa huoneeseen saapuneen Carmelitan, mutta Sly loikkaa ammuksen eteen. Slyn ollessa tajuttomana Carmelita voittaa Tohtori M:n. Kun Carmelita tulee Slyn luokse Sly esittää menettäneensä muistinsa. Carmelita huomaa tilaisuutensa tulleen, ja hän uskottelee Slylle tämän olevan Carmelitan poliisipari, jolloin Sly lähtee uusille urille rakkaan Carmelitansa kanssa. Lopussa nähdään myös pätkä, jossa Tohtori M jää sortuvan holvin sisään ja Slyn liittolaiset etsimässä epätoivoisesti häntä.


title: Sly 3: Konnien kunnia

text: Pelin päätteeksi nähdään vielä demo, joka kertoo siitä, mitä jengin eri jäsenet tekevät jengin hajottua ja Bentley kertoo suunnittelevansa Penelopen kanssa aikakonetta.


title: Sly 3: Konnien kunnia

text: Lopputekstien jälkeen nähdään vielä lyhyt pätkä, jossa Bentley havaitsee radiokiikareillaan Slyn ja Carmelitan parvekkeella. Äkkinäisesti Sly kääntää päätään ja iskee silmäänsä Bentleylle. Tarina jatkuu pelissä .


title: Sly 3: Konnien kunnia

text: Sly 2:n ja Sly 3:n dubbaukset tuotti Oy PVP Voice Ab (Pauli Virta Productions).


title: Murray Bookchin

text: Murray Bookchin (14. tammikuuta 1921 – 20. heinäkuuta 2006) oli yhdysvaltalainen anarkistisesta perinteestä vaikutteita saanut yhteiskuntafilosofi. Hän oli sosiaaliekologian perustaja ja on kirjoittanut useita kymmeniä kirjoja politiikasta, filosofiasta, historiasta, kaupungeista sekä ekologiasta.


title: Murray Bookchin

text: Bookchin syntyi New Yorkissa juutalaisvenäläisten siirtolaisten, Nathan ja Rose Bookchinin lapseksi. Nuorena hän tutustui marxismiin, ja liittyi jo 9-vuotiaana kommunistien pioneerijärjestöön. 1930-luvun lopussa Bookchin sanoutui irti stalinismista ja siirtyi kohti trotskilaisuutta. Vielä 1950-luvulla hän työskenteli trotskilaisen "Contemporary Issues" nimisen kausijulkaisun parissa. Bookchin kuitenkin näki marxismi-leninismissä sisäänrakennetun tendenssin ihmisten pakottamiseen, ja lopulta hänestä tuli anarkisti. 1950-luvulla hän oli mukana perustamassa Libertarian League -nimistä anarkistista ryhmää New Yorkiin.


title: Murray Bookchin

text: Bookchinin kirja "Our Synthetic Environment" (Synteettinen ympäristömme) julkaistiin Lewis Herber pseudonyymin takaa vuonna 1962 kuusi kuukautta ennen Rachel Carsonin kuuluisaa "Silent Spring" -kirjaa. Omassa kirjassaan Bookchin kuvaa monia ympäristöongelmia sekä radikaaleja poliittisia suunnitelmiaan. Hänen esseensä "Ecology and Revolutionary Thought" (Ekologia ja vallankumouksellinen ajattelu) toi ekologian käsitteen radikaaliin politiikkaan. Muissa tuon ajan esseissään hän teki pioneerityötä ekologisen teknologian alalla. Bookchin luennoi 1960-luvulla ympäri Yhdysvaltoja, auttaen popularisoimaan ekologian käsitteen vastakulttuuriin. Hänen vuoden 1969 laajalti levitetty esseensä "Listen, Marxist!" varoitti opiskelijoita marxismista. 1960-luvun esseet on julkaistu myöhemmin kirjassa "Post-Scarcity Anarchism".


title: Murray Bookchin

text: 1950- ja 1960-luvun aikana Bookchin työskenteli monissa työväenluokan aktioissa. Hän alkoi opettaa 1960-luvun lopussa Manhattanilla sijaitseessa vastakulttuurin suosimassa Free Universityssä. Myöhemmin hän sai viran Ramapo State Collegesta, New Jerseystä. Vuonna 1971 Bookchin perusti Yhteiskuntaekologian instituuttinsa Vermontiin, ja siellä hän opetti vuoteen 2004 asti. Vermontista käsin Bookchin teki luennointimatkoja ympäri maailmaa ja kirjoitti ahkerasti. Vuoden 1982 kirjallaan, "Ecology of Freedom", Bookchin teki syvän vaikutuksen vihreään liikkeeseen. Hän osallistui myös esimerkiksi ydinvoimaa vastustaneeseen Clamshell Allianceen New Englandissa. Bookchinin ajattelussa kansalaisliikkeet ovatkin eräänlainen "muutoksen hiiva", jolla on keskeinen tehtävä historian muokkaamisessa.


title: Murray Bookchin

text: Bookchinin viimeiseksi teokseksi jäi neliosainen "The Third Revolution", jossa hän kartoittaa Euroopan ja Amerikan vallankumouksellisten liikkeiden libertaarisia piirteitä.


title: Murray Bookchin

text: Bookchin kuoli 85-vuotiaana 30. heinäkuuta 2006 kotonaan Vermontissa sydänvikaan.


title: Murray Bookchin

text: Bookchin pysyi koko ikänsä radikaalina kapitalismin arvostelijana ja vallan hajauttamisen puolestapuhujana. Yhteiskunnallista näkemystään hän päätyi lopulta kutsumaan nimellä "libertarian municipalism". Se perustuu osittain suoraan demokratiaan. Biosentrismiin ja syväekologiaan Bookchin suhtautui kritisoiden myös tiettyihin ekologisiin "new age" -liikkeen suuntauksiin. Syväekologian ja biosentrismin kannattajat arvostelivat Bookchiniä ihmiskeskeisyydestä, ja Bookchin taas arvosteli näitä kriitikkojaan misantropiasta ja koko ihmiskunnan syyttämisestä ekologisesta kriisistä. Bookchinin mukaan vain tietyt piirteet ihmisten yhteiskunnassa saavat aikaan ympäristökriisin. Vuonna 1999 Bookchin luopui sanan "anarkismi" käytöstä kuvaillessaan näkemyksiään ja alkoi suosia käsitettä "kommunalismi".


title: Murray Bookchin

text: Keskeinen käsite Bookchinin yhteiskunnallisessa ajattelussa on valtahierarkia. Yhteiskunnassa valtahierarkiat antavat yhdelle ryhmälle ylivallan toiseen estäen alistettua saavuttamasta haluamiaan päämääriä. Marxismista poiketen Bookchin ei näe taloussuhteita perustavana alistamisen muotona, ja anarkisteista poiketen hän ei näe valtiota alistamisen ensisijaisena muotona. Valtahierarkia on Bookchinillä fyysisen vallankäytön lisäksi mielentila. Ihmisiä voi hänen mukaansa alistaa myös uskomuksilla. Ihmiset sisäistävät sosiaaliset hierarkkiset rakenteet ja hyväksyvät näin alistetun elämän itseään ylempänä olevan ryhmän edessä. Ihmisen vapaus siis edellyttäisi muutakin kuin ulkoisten pakkokeinojen poistoa. Pääteoksessaan "Ecology of Freedom" Bookchin jäljittää erilaisia hierarkian ja alistamisen yhteiskunnallisia muotoja paleoliittiselta kaudelta asti nykymaailmaan.


title: Murray Bookchin

text: Bookchin väitti myös, että luonnon alistaminen juontuu näistä yhteiskunnallisista valtahierarkioista. Tässä ei ole kuitenkaan determinististä suhdetta hierarkioiden ja luonnon alistamisen välillä, vaan valtahierarkioilla täytetty yhteiskunta voi myös teoriassa olla alistamatta luontoa. Valtahierarkiat tarjoavat kuitenkin Bookchinin mukaan psykologiset ja materiaaliset edellytykset luonnon riistolle. Hierarkkisen yhteiskunnan instituutiot ja käytännöt on tehty ihmisten ja muiden asioiden hallitsemista ajatellen. Esimerkiksi taloudellinen tehokkuus on tällainen käsite, koska siinä valta toisten ihmisten yli (esimerkiksi kapitalisteille valta työskentelevien työläisten yli) tuo joillekin tahoille valtaa ja vaurautta.


title: Murray Bookchin

text: Bookchin puhuu yhteiskuntafilosofian "organistisesta traditiosta". Hänen hahmottelemassaan "orgaanisessa yhteiskunnassa" yksilöt ovat "dialektisessa suhteessa" toisiin ihmisiin. Tämä on ikään kuin keskitie yhteiskuntafilosofiassa usein esiintyvän kollektivismin (yksilöt ovat yhteiskunnan tuote) ja individualismin (yhteiskunta koostuu vain joukosta yksilöitä) välillä. Bookchinin filosofiassa ihmiset luovat toiminnallaan ja päätöksillään yhteisöt, mutta vaikutussuhde menee myös yhteisöistä ihmisiin päin. Ihmiset ja yhteisö siis muovaavat toinen toisiaan. Oleellista on, että ihminen voi joko olla tiedostamatta asemaansa tai sitten hän voi tilanteen tiedostaen pyrkiä muokkaamaan historiaa. Tällä tavoin ihmiset voivat toteuttaa luonnollisen potentiaalinsa tietoisina ajattelevina olentoina. Tämä "itse-determinoiva" käytös on kuitenkin mahdollista vain kaikkien ulkoisen kontrollin ja dominaation muotojen poissa ollessa. Tähän kuuluvat fyysisen vallan lisäksi sosiaalinen, legaalinen, psykologinen, intellektuaalinen ja emotionaalinen pakottaminen. Tällaisen filosofisen anarkismin mukaan pakottava auktoriteetti ei ole koskaan oikeutettu. Käytännön tasolla tämä tarkoittaa osallistuvaa demokratiaa ja yhteiskunnallisia instituutioita, joissa kellään ei ole auktoriteettiä toisen yli. Bookchin vertaa ihanneyhteiskuntaa terveeseen ekosysteemiin: molemmat ovat monimuotoisia, tasapainottuneita ja harmonisia.


title: Murray Bookchin

text: Ekofilosofiassaan Bookchin kehitteli oppia nimeltä dialektinen naturalismi. Hän oli saanut tässä suhteessa vaikutteita Hegeliltä ja Aristoteleeltä. Bookchin pysyi ekoradikalismistaan huolimatta valistuksen arvojen ja rationalisuuden kannattajana. Lisäksi hän suhtautuu modernin teknologian mahdollisuuksiin monia muita radikaaleja ekologisen ajattelun edustajia suopeammin.


title: Tikku ja Takku

text: Tikku ja Takku () ovat kuvitteellisia piirrettyjä hahmoja yhdysvaltalaisessa animaatiosarjassa "Simpsonit". Tikku-hiiri ja Takku-kissa esiintyvät äärimmäisen väkivaltaisessa piirretyssä lastenohjelmassa, jota esitetään Hassu-klovnin show’ssa. Tikulla on tapana teurastaa Takku aina mitä eriskummallisimmilla ja raaimmilla tavoilla. "Simpsoneissa" nähdään yleensä kokonaisia, alle minuutin mittaisia Tikku ja Takku -lyhytfilmejä, jotka liittyvät toisinaan kulloisenkin jakson pääjuoneen. Hahmojen ääninäyttelijät ovat Dan Castellaneta (Tikku) ja Harry Shearer (Takku), tosin hahmot puhuvat vain satunnaisesti. Useimmiten kuullaan vain Takun tuskanhuutoja ja Tikun häijyä naurua.


title: Tikku ja Takku

text: Tikku ja Takku tekivät ensiesiintymisensä jo "The Tracey Ullman Show’n" lyhytfilmeissä ennen nykymuotoisten "Simpsonien" syntyä.


title: Tikku ja Takku

text: Bart ja Lisa Simpson ovat Tikku ja Takku -sarjan suuria faneja. Heidän äitinsä Marge Simpson on osoittanut mieltään ohjelman tekijöille sarjan väkivaltaisuudesta, ensimmäisen kerran 2. tuotantokauden jaksossa ”Väkivaltaviihde”. Tikkua ja Takkua tuottaa väsähtänyt ja kärttyisä animaatiotuottaja Roger Meyers Jr. (ääninäyttelijä Alex Rocco, myöhemmin Hank Azaria), joka on perinyt studion ja hahmot isältään. 8. tuotantokauden jaksossa ”Urani koirana” tv-yhtiön johto vaati lisäämään Tikun ja Takun rinnalle Piski ("Pootchie") -nimisen trendikkään koiran, jonka ääninäyttelijänä Homer Simpson lyhyesti toimi ennen kuin hahmo poistettiin epäonnistuneena. Saman jakson mukaan Tikun ja Takun fiktiivinen ääninäyttelijä on June Bellamy -niminen nainen. 4. kauden jaksossa ”Rangaistus” Tikusta ja Takusta oli tehty myös suosittu elokuva.


title: Tikku ja Takku

text: Varhaisimmissa esiintymisissään Tikku ja Takku yrittivät molemmat tappaa toisensa, mutta asetelma vakiintui pian siihen, että Takku-kissa on aina viaton uhri, jonka Tikku-hiiri surmaa sadistisesti ilman mitään syytä. Sarjan alkuperäisestä ideasta muistuttaa kuitenkin sen tunnuslaulu ”They fight, they bite, they bite and fight and bite...” ("Ne tappelevat, ne purevat...") ja alkutunnus, jossa molemmat hahmot mätkivät toisiaan, Tikku nuijalla ja Takku suurella moukarilla. Takku onnistui mahdollisesti tappamaan Tikun yhden kerran poikkeuksellisessa pätkässä, joka nähtiin osittain 5. kauden jaksossa ”Opiskelija Homer Simpson”.


title: Tikku ja Takku

text: Tikku ja Takku ovat parodia MGM-studion klassisesta piirrossarjasta "Tom ja Jerry" sekä Famous Studiosin 1940- ja 1950-luvuilla tuottamasta vielä väkivaltaisemmasta sarjasta "Herman ja Katnip", joissa molemmissa ovela hiiri nauttii kissalle aiheuttamistaan tuskallisista vastoinkäymisistä. Tikku ja Takku eroaa esikuvistaan siten, ettei kissa enää edes näennäisesti muodosta hiirelle uhkaa ja väkivalta on vielä raaempaa. Joissain "Simpsonien" jaksoissa näytetään arkistopätkiä vanhoista 1920–1940-lukujen Tikku ja Takku -filmeistä, jotka ovat yleensä parodioita Disney-yhtiön klassikkoanimaatioista kuten "Höyrylaiva Ville" ja "Fantasia", höystettynä absurdilla väkivallalla. Tikulla ja Takulla on myös oma teemapuisto (nähtiin ensi kerran 6. kauden jaksossa ”Väkivallan kolkko kutsu”), joka selkeästi parodioi Disneyland-huvipuistoja. Hahmojen keksijäksi väitetty edesmennyt Roger Meyers Sr. on parodia Walt Disneystä.


title: Tikku ja Takku

text: Hahmojen suomenkieliset nimet ovat väännös Disney-hahmoista Tiku ja Taku. Englanninkieliset nimet "Itchy" ja "Scratchy" viittaavat kirjaimellisesti kutinaan ja raapimiseen.


title: Juho Järvi

text: Ylikonstaapeli Juho Järvi (26. syyskuuta 1869 - 16. helmikuuta 1921) oli toinen ensimmäisistä Suomen itsenäisyyden aikana virantoimituksessa rauhan aikana surmansa saaneista poliiseista. Yhdessä vanhemman konstaapeli Oskari Lindgrenin kanssa he pidättivät Vaasassa 16. helmikuuta 1921 humalassa riehuneen jääkäriluutnantti Otto Joen. Heidän vietyä tämän Vaasan poliisilaitokselle odottamaan kuljetusta varuskuntaan Joki oli tarttunut aseeseensa ja ampunut sekä ylikonstaapeli Järven että konstaapeli Lindgrenin ja paennut paikalta.


title: Juho Järvi

text: Ylikonstaapeli Järvi oli tunnettu poliisi Vaasan kaupungissa. Häntä pidettiin Vaasan pisimpänä miehenä, josta pakinoitsija Vaasan Jaakkoo kirjoitti aikanaan Vaasa-lehteen tarinan. Juho Järvi oli palvellut Vaasan 3. Tarkkampuja-pataljoonassa aliupseerina, mistä siirtyi Suomen armeijan lakkauttamisen jälkeen poliisilaitoksen palvelukseen. Järvi oli kuollessaan 51-vuotias, ja häntä jäi suremaan leski ja viisi tytärtä.


title: Springfield (Simpsonit)

text: Springfield on kuvitteellinen Yhdysvaltain kaupunki, johon piirrossarjan "Simpsonit" tapahtumat sijoittuvat ja jossa Simpsonin perhe asuu. Kaupunki tunnetaan vakavista ympäristö- ja saasteongelmistaan, korruptoituneista ja epäpätevistä viranomaisistaan sekä hyvin lyhytnäköisistä asukkaistaan, joilla kuitenkin on toisinaan vahva yhteishenki. Todellisuudessa Yhdysvalloissa on runsaasti Springfield-nimisiä kaupunkeja.


title: Springfield (Simpsonit)

text: Tiedot Springfieldin sijainnista ovat hyvin epäjohdonmukaisia. Se sijaitsee ilmeisesti kuvitteellisessa, nimeämättömässä osavaltiossa, jonka pääkaupunki on nimeltään Capital City. Springfieldin perusti vuonna 1796 uudisraivaaja Jebediah Springfield, jota palvotaan paikallisena sankarina. Kaupungin pitkäaikainen pormestari on Joe Quimby.


title: Springfield (Simpsonit)

text: Sijainnin ohella myös Springfieldin koko tuntuu jatkuvasti vaihtelevan, mutta yleensä se kuvataan pikkukaupunkina, jossa kaikki tuntevat toisensa. Toisaalta Springfieldillä on oma yliopisto, kansainvälinen lentokenttä ja paikallinen tv-asema, jonka esiintyjät kuten Hassu-klovni ja Kent Brockman ovat valtakunnallisia kuuluisuuksia. Tärkeät päätökset tehdään Springfieldissä yleensä joko kaupunkilaisten yhteisissä kokouksissa kaupungintalolla tai raivokkaan vihaisen väkijoukon muodossa. Kaupungin tärkein työnantaja on Montgomery Burnsin omistama Springfieldin ydinvoimala.


title: Springfield (Simpsonit)

text: Springfieldin osavaltiota ei ole koskaan nimetty, ja ristiriitaiset tiedot kaupungin sijainnista ovat toistuva vitsi sarjassa. Toisinaan kaupunki on rannikolla, toisinaan sisämaassa. Sen lähistöllä on muun muassa aavikkoa, preeriaa, punapuumetsiä ja lumihuippuisia vuoria. Springfieldin lähin naapurikaupunki on Shelbyville, jota springfieldiläiset vihaavat; muita läheisiä kaupunkeja ovat ainakin Ogdenville ja North Haverbrook. Sarjan 3. tuotantokauden jaksossa ”Totuus ja oikeus” nähdään osavaltion kartta, jonka mukaan Springfield on selvästi sisämaassa. Lisäksi 9. kauden jaksossa ”Homer ja roskakuskit” Springfieldiä jouduttiin siirtämään 8 kilometriä jäteongelman vuoksi.


title: Springfield (Simpsonit)

text: 11. kauden jaksossa ”Naurun takana” kertoja puhuu Simpsoneista ”pohjoiskentuckyläisenä perheenä”, mutta jakson uusintaesityksessä maininta Kentuckysta oli vaihdettu Missouriin. Eräässä jaksossa kuva nousi katon läpi Louisianasta. Elokuvassa "The Simpsons Movie" väitetään, että Springfieldin lähellä olisi paikka, jossa Kentuckyn, Mainen, Ohion ja Nevadan rajat kohtaavat, vaikka todellisuudessa nämä osavaltiot sijaitsevat eri puolilla Yhdysvaltoja.


title: Springfield (Simpsonit)

text: The Film Theorists esitti YouTube-videollaan mahdottomien osavaltioiden poissulkemiseen perustuvan teorian, jonka mukaan Springfield sijaitsisi Oregonin osavaltiossa. "Simpsonien" luojan Matt Groeningin mukaan Springfieldin esikuva olisikin Oregonin Springfield.


title: Springfield (Simpsonit)

text: Springfieldin tärkeitä maamerkkejä ovat ydinvoimala, ikuisesti palava suuri autonrengaskasa, Hollywood-kylttiä jäljittelevä Springfield-kyltti, Lard Lad -donitsileipomon maskottipatsas, kaupungintalo ja kaupungin keskusaukiolla sijaitseva Jebediah Springfieldin patsas. Myös paikallisen KBBL-kanavan kaksikieliset tv-studiot, Tikku ja Takku -animaatiostudio sekä Duff-olutpanimo sijaitsevat Springfieldissä. Muita sarjassa usein nähtäviä kohteita ovat Springfieldin ala-aste, vanhainkoti, Springfieldin ensimmäinen kirkko, sairaala, ostoskeskus, Aztec-elokuvateatteri, Bowl-A-Rama-keilahalli, Duff-stadion ja vankila. Joissain jaksoissa kaupungissa tai sen lähellä on myös kasino. Springfieldin läheltä löytyy myös kansallispuisto ja suuri rotko.


title: Springfield (Simpsonit)

text: Kaupungissa on maantie ja kaksi suurta moottoritietä, jotka on nimetty Matlockin ja Michael Jacksonin mukaan. Springfieldiin hankittiin 4. kauden jaksossa ”Joko säteilee” kallis ja turvaton monorail-rata, joka jouduttiin sulkemaan heti neitsytmatkan jälkeen vaarallisuuden vuoksi. Evergreen Terrace -kadulla asuvat muun muassa Flandersit ja Simpsonit, jälkimmäiset osoitteessa 742 Evergreen Terrace. Springfieldissä on eri siirtolaisryhmien kaupunginosia, kuten italialais-, juutalais- ja ukrainalaiskorttelit. Springfieldin läpi tai ohi virtaa joki, jonka ylittävältä sillalta usea hahmo on yrittänyt itsemurhaa eri jaksoissa. 6. kauden jakson ”Bartin komeetta” mukaan silta on ainoa tie ulos kaupungista.


title: Springfield (Simpsonit)

text: Paikallisia liikkeitä ovat muun muassa Moen kapakka, Kwik-E-Mart-valintamyymälä, useat Hassupurilainen-pikaruokalat, Costington's-tavaratalo, Adroid's Dungeon -sarjakuvakauppa, Luigi's-ravintola, Noiseland Video Arcade -videopelihalli, Herman's Military Antiques -asekauppa ja Jake's Unisex Hairplace -parturinliike. Springfieldin ostoskeskuksesta löytyvät Ned Flandersin omistama vasenkätisten kauppa Leftorium ja Lionel Hutzin lakitoimisto I Can't Believe It's A Law Firm!.


title: Springfield (Simpsonit)

text: Sijainnin ohella myös Springfieldin sisäinen maantiede on hyvin ristiriitainen, sillä rakennukset ja paikat voivat sijaita eri tavoilla suhteessa toisiinsa. Esimerkiksi Simpsonien kotitalo on joskus kaupungin reunalla, joskus ydinvoimalan parkkipaikan ja joskus Kwik-E-Martin vieressä, vaikka yleensä näin ei ole. Sarja on pääosin johdonmukainen siinä, että Moen kapakan vieressä sijaitsee King Toot's -soitinkauppa.


title: Springfield (Simpsonit)

text: Springfieldiläiset kuvataan usein lyhytnäköisinä, kyynisinä ja hyväuskoisina hölmöinä, jotka ovat itse syypäitä suureen osaan kaupungin ongelmista. Springfield on täynnä epärehellisiä yrittäjiä, epäpäteviä ammattilaisia ja epäystävällisiä asiakaspalvelijoita. Kaupungin poliisilaitos on äärimmäisen kyvytön ja pormestari Quimbyn hallinto läpeensä korruptoitunut. Kaupunkilaisten yhteisöllisyys vaihtelee pikkumaisen itsekkyyden, mielettömän lynkkausmielialan ja uhrautuvan solidaarisuuden välillä. Esimerkiksi jaksossa ”Bartin komeetta” kaikki kaupunkilaiset ensin tunkeutuivat joukolla Ned Flandersin väestönsuojaan, vaikka tilaa ja hengitysilmaa oli vain muutamalle, mutta myöhemmin kaikki lähtivät vapaaehtoisesti pois myötätunnosta Flandersia kohtaan, joka oli joutunut jäämään yksin ulos.


title: Springfield (Simpsonit)

text: Springfield on tunnettu lukuisista, yleensä lyhytaikaisista hullutuksistaan. Jakson ”Joko säteilee” mukaan kaupunkiin on pystytetty useita rakennelmia, joiden uutuudenviehätys on karissut nopeasti, kuten heikkolaatuinen Monorail, todella korkea ja hutera tulitikkutalo, jättiläismäinen suurennuslasi ja liukuportaat, jotka eivät vie minnekään.


title: Springfield (Simpsonit)

text: Springfield on ollut tuhon partaalla useita kertoja. Ydinvoimalaa on uhannut useastikin sydämen sulamisonnettomuus tai muu katastrofi, ensi kerran 3. kauden jaksossa ”Voimalan sankari”. Springfieldissä on myös riehunut hurrikaani. Jaksossa ”Bartin komeetta” kaupunki uhkasi joutua komeetan tuhoamaksi, mutta kaupungin yllä leijuva poikkeuksellisen paksu saastekerros poltti sen poroksi. Elokuvassa "The Simpsons Movie" Homer Simpson aiheutti ympäristökatastrofin, jonka seurauksena kaupunki suljettiin suureen kupuun ja ympäristönsuojeluvirasto EPA aikoi lopuksi tuhota sen pommilla, mutta Homer onnistui pelastamaan kaupungin.


title: Springfield (Simpsonit)

text: Springfieldin baseball-joukkue on nimeltään Isotoopit ("Isotopes") ja amerikkalainen jalkapallojoukkue on nimeltään Atomit ("Atoms"). Kaupungin epävirallinen maskotti on ydinvoimalan säteilystä syntynyt kolmisilmäinen mutanttikala Räpsy ("Blinky"). Kaupungissa ilmestyy "Springfield Shopper" -niminen sanomalehti. KBBL-yhtiöllä on Springfieldissä ainakin kaksi tv-kanavaa, englanninkielinen Channel 6 ja espanjankielinen kanava, sekä radioasema.


title: Springfield (Simpsonit)

text: Springfieldillä on varsin huono maine. Esimerkiksi 4. kauden jakson ”Syömäkone” mukaan "Time"-lehti on tehnyt Springfieldistä kansijutun otsikolla ”Amerikan huonoin kaupunki”, 6. kauden jakson ”Neljät hautajaiset ja yhdet häät” mukaan Springfield oli julistettu Amerikan epäsuosituimmaksi kaupungiksi ja 18. kauden jakson ”Baseball-Bart” mukaan Springfield käyttää iskulausetta ”Amerikan ilkein kaupunki”. Springfieldissä on mainittu olevan myös Yhdysvaltain ylipainoisin väestö.


title: Oskari Lindgren

text: Vanhempi konstaapeli Oskari Lindgren (6. maaliskuuta 1876 - 16. helmikuuta 1921) oli toinen ensimmäisistä Suomen itsenäisyyden aikana virantoimituksessa rauhan aikana surmansa saaneista poliiseista. Yhdessä ylikonstaapeli Juho Järven kanssa he pidättivät Vaasassa 16. helmikuuta 1921 humalassa riehuneen jääkäriluutnantti Otto Joen. Pidättäjien vietyä luutnantti Joen Vaasan poliisilaitokselle odottamaan kuljetusta varuskuntaan tämä oli tarttunut aseeseensa ja ampunut sekä konstaapeli Lindgrenin että ylikonstaapeli Järven hengiltä ja paennut paikalta.


title: Oskari Lindgren

text: Konstaapeli Lindgren oli kuollessaan 44-vuotias ja häntä jäi suremaan leski ja kolme lasta.


title: Springfield (Missouri)

text: Springfield on Greenen piirikunnan pääkaupunki Missourissa. Se on osavaltionsa kolmanneksi suurin kaupunki.


title: Springfield (Missouri)

text:
Springfieldin pinta-ala on United States Census Bureaun mukaan 191,1 km². Siitä 1,7 km² eli 0,87 % on vettä. Kaupungissa oli vuoden 2010 väestönlaskennan aikaan noin 160 000 asukasta, joista 89 prosenttia valkoihoisia.
Asukastiheys oli 800,0/km².


title: Springfield (Missouri)

text: Springfieldissä toimii Missourin osavaltion yliopisto ja joitakin osavaltion suurimmista työnantajista, kuten St. Johnin sairaala.


title: Springfield (Missouri)

text:
Kaupunki perustettiin 1829 ja siitä tuli piirikunnan keskus 1833. Sen kasvu oli alkuvuosina hidasta, mutta kiihtyi, kun länteen muuttavat uudisraivaajat huomasivat sen oivallisen sijainnin kulkureittien varrella.
Springfield on edelleen tärkeä risteysasema. Siellä risteävät BNSF Railwayn Kansas Citystä, Memphisistä, Saint Louisista ja Oklahoma Citystä tulevat rataosat.


title: Tommi Nikunen

text: Tommi Antero Nikunen (s. 10. joulukuuta 1973 Kouvola) on suomalainen mäkihyppyvalmentaja ja nykyään Lahden Golfin toimitusjohtaja.


title: Tommi Nikunen

text: Nikunen toimi Suomen yhdistetyn B-maajoukkueen mäkihyppyvalmentajana vuosina 1998–2000, yhdistetyn A-maajoukkueen mäkihyppyvalmentajana vuosina 2000–2002 ja Suomen mäkihypyn A-maajoukkueen päävalmentajana vuosina 2002–2008. Hän aloitti Lahden Hiihtoseuran toiminnanjohtajan tehtävässä 1. heinäkuuta 2008.


title: Tommi Nikunen

text: Nikusen valmentajakausien aikana Suomi muun muassa voitti joukkuemäen maailmanmestaruuden Val di Fiemmen MM-kilpailuissa 2003 sekä yhdistetyn joukkuekilpailun olympiakultaa Salt Lake Cityn olympialaisissa 2002.


title: Tommi Nikunen

text: Tommi Nikunen oli kansallisen tason mäkihyppääjä. Hän edusti Lahden hiihtoseuraa ja osallistui neljä kertaa maailmancupin osakilpailuun Lahdessa. Hän lopetti hyppyuransa vuonna 1993.


title: Tommi Nikunen

text: Nikunen oli naimisissa Miss Suomi -finalistina tunnetun Miia Lakkiston kanssa 2007–2013.


title: Tempelhofin lentoasema

text: Tempelhofin lentoasema on Tempelhofin kaupunginosassa, Berliinissä sijaitseva käytöstä poistettu lentoasema. Toimiessaan se oli yksi Berliinin kolmesta lentoasemasta. Lentoasema otettiin käyttöön 1923, mikä tekee siitä maailman vanhimman matkustajaliikennelentoaseman. Asemaa uudistettiin 1930-luvulla. Tuolloin rakennettu puolikaaren muotoinen, 1 230 metriä pitkä lentokonehalli- ja terminaalirakennus kuuluu edelleen Euroopan pisimpien rakennuksen joukkoon. Tempelhof oli käytössä myös Berliinin ilmasillassa. Lentoasema suljettiin pysyvästi 31. lokakuuta 2008.


title: Tempelhofin lentoasema

text: Lentoaseman liikenne vähentyi osittain siksi, että sen kiitotiet olivat liian lyhyitä vastaanottaakseen raskaampaa kalustoa. Myös kentän sijainti tiiviisti rakennetun kaupungin keskellä koettiin ongelmalliseksi. Siksi asemalta lennettiin viime vuosina pääasiassa Saksan sisäisiä lentoja. Tempelhofin ohella myös Tegelin lentoasema on tarkoitus korvata 2020-luvulla valmistuvalla uudella Berlin-Brandenburgin kansainvälisellä lentoasemalla.


title: Tempelhofin lentoasema

text: Vuonna 2006 lentoaseman läpi kulki reilu 630 000 matkustajaa.


title: Tempelhofin lentoasema

text:
Lentoaseman vieressä sijaitsee Berliinin metron U6-linjan asema Platz der Luftbrücke.
Vuonna 2015 lentokentällä järjestetään uuden Formula E -kilpa-autosarjan osakilpailu.


title: Antipsykoottiset lääkkeet

text: Antipsykoottiset lääkkeet (eli antipsykootit, neuroleptit tai psykoosilääkkeet) ovat psykoosien hoitoon käytettyjä lääkeaineita, jotka vaikuttavat aivojen välittäjäaineisiin hermosolujen välistä liikennettä vähentävästi. Antipsykoottisia lääkkeitä käytetään nykyään psykoosioireiden ja manian lisäksi myös muistisairaiden vanhusten, ja huumeista vieroittautuvien rauhoittamiseen sekä unihäiriöiden hoitoon.


title: Antipsykoottiset lääkkeet

text: Psykoosilääkkeillä on todettu olevan psykoosin uusiutumista estävä vaikutus sairauden alkuvaiheessa, mutta psykoosilääkkeet eivät vähennä psykoosin uusimisriskiä pitkällä aikavälillä vuonna 2016 julkaistun suomalaisen väitöstutkimuksen mukaan. Muissa pitkäkestoisissa seurantatutkimuksissa on havaittu, että lääkkeettömät potilaat ovat muita terveempiä. Psykoosilääkkeen vieroitusoireiden erottaminen psykoosista on lisäksi vaikeaa.


title: Antipsykoottiset lääkkeet

text: Vuonna 2016 julkaistussa väitöstutkimuksessa havaittiin myös, että toimintakyky oli parempi ja harmaan aivoaineen määrä suurempi niillä skitsofreniapotilailla, jotka eivät olleet käyttäneet psykoosilääkkeitä.